Tanjug 4. decembra 2021. 23:52\nBEOGRAD – Poslednja predstava 18. izdanja Beogradskog festivala igre (BFI) – „Šuplje kosti“ Drezden Frankfurt kompanije igre, u koreografiji čuvenog italijanskog umetnika Jakopa Godanija, izvedena je sinoć na velikoj sceni Opere i teatra Madlenianum.\nIsta predstava će se igrati i večeras u Madlenijanumu i time zatvoriti 18. BFI.\nKoreograf ovog neobičnog spektakla Godani je ujedno i direktor te pozorišne trupe, čije se gostovanje u Beogradu veoma dugo čekalo i odlagalo čak četiri puta, usled pandemije.\nIstorija nemogućeg dolaska trupe datira još od samog početka pandemije, jer je predstava „Alter ego“, iste kompanije igre, bila planirana da gostuje još na proleće 2020. kao 17. izdanje BFI.\nKomad počinje veoma čarobnom „slikom“ – čovek sedi na stolici i posvećeno posmatra snimak ogromne gorile na video ekranu koji visi, dok je oko njega trava iz koje izvire vrlo lagano i postepeno jedna devojka, što prizor čini veoma nadrealnim.\nKada ona otpuzi čitavom „travom“ i onda celom scenom, tu ne prestaje ta čudesna scena, jer u toj travi sve vreme su zapravo ostali igrači koji se iznenada pojavljuju i simultano ustaju, kao buđenje nekog novog života, realnosti ili dimenzije.\nNakon te uvodne scene koja oduzima dah publici, dalje se odvijaju mnogi segmenti prilično nabacano, bez uvek jasnog reda, kao kolekcija i komplet uspešno rešenih koreografija, inspiracija za same igrače.\nIdeja autora Jakopa Godanija i osnivača BFI Aje Jung bila je u tome da se dovede najnovija predstava ove trupe, što je upravo komad „Šuplje kosti“, nastao za vreme pandemije 2021, dok je prethodni projekat – „Alter Ego“ bio nov u to vreme, ali to beše 2019. godina.\nKako je reditelj/koreograf naveo u susretu sa medijima, sama predstava najbolje oslikava njegovo trenutno duhovno stanje u vezi sa pandemijom i skoro dve godine zastoja u pogledu kulture.\nKoncept je bio taj da svi stvaraju univerzum slika, pregled nedovršenih, još uvek neformiranih ljudi, kao embrioni, kreature, što je zapravo njegov lični protest protiv činjenice da je ostalo veoma malo ljubavi u svetu za umetnost i kulturu.\nNaslov „Šuplje kosti“ simbolično označava ptice, koje imaju takve kosti, jer je Godani veoma fasciniran njima, obožava da ih gleda, proučava, voli njihov neverovatan govor tela, impresioniran je načinom kako komuniciraju, i uvek su spremne da polete i pobegnu.\nNa sceni 14 igrača izvanredno glume ptice svojim telima, kao neverovatna veština, ali ne samo njih, već i drugo carstvo životinja, gde su prisutni različiti kostimi, kroz predstavu o apokalipsi koja sledi, vezano i za aktuelnu pandemiju.\nNajnoviji scenski komad preispituje tehniku savremenog baleta, više elemenata je uključeno, kao što su video projekcije, veoma snažan i moćan multimedijalni doživljaj.\nRad na ovom scenskom delu je za reditelja manifestacija protiv svega što se dešava danas u svetu umetnosti, a to je da je neko iznad svih pregazio taj kreativni svet, odnosno teza mu je da kulturu kontrolišu oni koji su van nje, i svi su zabrinuti za to stanje.\nU nekoliko momenata koreografska drama prelazi iz horora u lepotu, iz gotike u barok.\nTokom trajanja 70 minuta, komad jeste pružio pravi spektakl na sceni, koji bi verovatno na još većoj pozornici bio istaknutiji i efektniji, ali važno je i to da je ovo projekat višeslojan, nimalo jednostavan, već kompleksan i osvešćen.\nPrikazani su elementi koji govore jasno o totalitarizmu, diktaturi, političkim previranjima, mogućim ratovima, nemirima, revoluciji, a sve to kroz igru i impresivnu koreografiju sa veštim izvođačima.\nDrezden Frankfurt kompanija igre ima probe u oba grada gotovo pođednako, a repertoar trupe se sastoji uglavnom od Godanijevih koreografskih radova.\nSvestrani italijanski umetnik, osim koreografije, na svojim projektima je često potpisan i kao autor kostima, scene, svetla.\nInače je laureat prestižne nagrade BFI „Jovan Ćirilov“, a sa svojom trupom je gostovao više puta u Beogradu upravo na samom festivalu.\nMeđunarodno priznat koreograf Godani rođen je u La Speciji, u Italiji, gde je 1984. godine počeo da uči balet i modernu igru u Centru Loredane Rovanje.\nKao profesionalac je debitovao 1988. godine, u nekoliko pariskih trupa savremene igre, a u Briselu je 1990. osnovao sopstvenu kompaniju i započeo koreografsku karijeru.\nOd 1991. do 2000. godine, bio je prvi solista u Baletu Frankfurt pod vođstvom Vilijama Forsajta, da bi postao umetnički direktor Forsajt kompanije (kasnije Drezden Frankfurt kompanija igre) početkom sezone 2015/2016..


Koraci ka uvođenju zločina iz mržnje u FBiH – Sarajevski Otvoreni Centar\nKoraci ka uvođenju zločina iz mržnje u FBiH\nSarajevski otvoreni centar je danas 01.04.2013. primio dopis Povjerenstva za zaštitu ljudskih prava i sloboda Zastupničkog doma Parlamenta Federacije BiH, u kojem stoji da je Povjerenstvo uputilo Federalnom ministarstvu pravde inicijativu za donošenje izmjena i dopuna Krivičnog zakona FBiH.\nOvaj dopis stigao je kao odgovor na dopis kojim je Sarajevski otvoreni centar osudio zločin iz mržnje počinjen u Mostaru, kada je mladić pretučen zbog svoje homoseksualne orijentacije, te naglasio potrebu uvođenja zločina iz mržnje u Krivični zakon Federacije BiH, a koji je u decembru prošle godine upućen svim nadležnim institucijama u Federaciji BiH i Hercegovačko-neretvanskom kantonu.\nPovjerenstvo za zaštitu ljudskih prava i sloboda Zastupničkog doma Parlamenta Federacije BiH je na svojoj 18. sjednici održanoj u martu ove godine raspravljalo o ovom podnesku, te je poštujući odredbe propisane članom 60. Poslovnika Zastupničkog doma Parlamenta Federacije uputilo Federalnom ministarstvu pravde inicijativu za donošenje izmjena i dopuna Krivičnog zakona Federacije BiH.\nIncijativa je upućena uz obrazloženje da već spomenuti napad, kao i činjenica da su LGBT osobe inače izložene nasilju i diskriminaciji u bh. društvu predstavljaju povod da se ukaže na potrebu donošenja izmjena Krivičnog zakon FBiH i potrebu uvođenja zločina iz mržnje na način da se inkorporiše u tekst zakona, kao što je učinjeno u krivičnim zakonima Republike Srpske i Brčko distrikta, ili kao zasebnog krivičnog djela u Krivični zakon FBiH. Navedeno je i da BiH kao članica Vijeća Europe obavezna uskladiti svoj pravni okvir sa preuzetim obavezama, kao poštivati i primjenjivati Konvenciju o uklanjanju svih oblika rasne diskriminacije i stavove Europskog suda za ljudska prava.\nhate crime @bslgbt pravazločin iz mržnje


DAR dobitnik zahvalnice za promociju poljske kulture – Kultura na DAR\nDruštvo za akademski razvoj prisustvovalo je danas na Božićnoj svečanosti koju je organizovala zajednica Poljaka u Srbiji u Ambasadi Republike Poljske u Beogradu.\nAmbasada Republike Poljske u Beogradu i Asocijacija „YU Polonia RS“ tradicionalno su se prihvatili domaćinstva ove izuzetne svečanosti, kojoj prisustvuju kako pripadnici poljske zajednice u Srbiji, tako i svi oni koji su vezani za Poljsku ili osećaju bliskost sa ovom centralnoevropskom zemljom. Ovogodišnja svečanost je naročito bitna, budući da se održava na 100. godišnjicu nezavisnosti Republike Poljske.\nNaše udruženje posebno je počastvovano zahvalnicom koju nam je uručio gospodin Nikola Tošković, ispred Asocijacije „YU Polonia RS“, za saradnju u promociji poljske kulture. U ime Društva, zahvalnicu su primile Nataša Nikolć, Dijana Pećer i Ivana Stanković. Naše predstavnice su iskoristile priliku da porazgovaraju sa domaćinima, upoznaju ih bliže sa radom našeg udruženja i predstave im planove za narednu godinu, među kojima su i aktivnosti koje planiramo da sprovedemo upravo u saradnji sa Ambasadom Republike Poljske u Beogradu i Asocijacijom „YU Polonia RS“.\nTags: ambasada, čestitka, dar, poljska, saradnja, zahvalnica\nPrevious Deset hiljada lažnih na dvadeset pravih arheologa u Srbiji\nNext Alarmantno stanje Arhiva SANU


BRAUN četkica za zube MD20 ORAL JET - Idealno.rs\nPočetna / Lepota i zdravlje / Aparati za ličnu negu / Električne četkice za zube / BRAUN četkica za zube MD20 ORAL JET\n1 Oxy jet\n1 Oxy jet drška\n4 Nozzle jet mlaznice\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za BRAUN četkica za zube MD20 ORAL JET i izberi najbolju. Električne četkice za zube iz kategorije Aparati za ličnu negu je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda BRAUN MD 20 i vidi da li ti odgovara ili pogledaj druge proizvode brenda ORAL-B. Opis i tehnički podaci proizvoda BRAUN MD 20 se mogu razlikovati od onih u internet prodavnici u kojoj obavljaš kupovinu. BRAUN četkica za zube MD20 ORAL JET je dostupan u prodavnici eKupi, Gigatron po ceni, koja je navedena pored svakog prodavca u meniju "Prodavnice".\nGarantne uslove za BRAUN četkica za zube MD20 ORAL JET proveri u prodavnici u kojoj nameravaš da obaviš kupovinu. Slika za BRAUN MD 20 je simbolična, zato se pre kupovine u prodavnici uveri da je proizvod isti.\nOralni tuš Oral-B® ProfessionalCare™ 8500 OxyJet meša vazduh i vodu, zatim pod pritiskom stvara milione dugotrajnih mikromehurića namenjenih napadanju bakterija u naslagama. Ako se koristi zajedno sa zubnom četkicom, aparat za ispiranje značajno suzbija krvarenje i baterije povezane sa gingvitisom.\nOsmonedeljna klinička studija je pokazala da Oral-B® ProfessionalCare™ 8500 OxyJet poboljšava zdravlje desni kada se koristi uz zubnu četkicu\nSvakodnevno profesionalno ispiranje desni sa oralnim tušem Oral-B® ProfessionalCare™ 8500 OxyJet pokazalo se bitno uspešnijim od standardnog aparata za ispiranje u prevenciji nastanka gingivitisa\nProfesionalni merač od 30 sekundi\nSvetlo za pokazivanje punjenja


Vuletić: Ukrajina je samo istureni špic konfrontacije Zapada i Rusije - Blitz RS - Vesti\nVuletić: Ukrajina je samo istureni špic konfrontacije Zapada i Rusije\nVažno je da je predsednik Vučić, pre svega, informisao i pojasnio građanima Srbije čvrstu spoljnopolitičku poziciju Srbije, bez obzira na pritiske, rekao je gostujući u Jutarnjem programu Vladimir Vuletić.\n„Pritisci postoje od prvog dana i sve su snažniji, ali je i pozicija Srbije još snažnija i nije se promenila. Videli smo u izlaganju koje je podeljeno u 10 tačaka da je u delu koji se odnosio na Kosovo, ali i regionalna pitanja, pre svega situacija vezana za BiH odnosno Republiku Srpsku rečeno da ih je nemoguće sagledati odvojeno od rata u Ukrajini. Tenzije između Rusije i Zapada postoje odranije, Ukrajina je samo istureni špic, a rat je nastavak konfrontacije. Postoji, dakle, veza između ta tri pitanja“, naveo je Vuletić.\nOno što je veoma važno, kaže, Vučić je građanima poslao poruku da Rusija pre svega vodi računa o sopstvenim interesima i da Srbija zato takođe treba da vodi računa o svojim interesima.\nKada je reč o Kosovu i dijalogu Beograda i Prištine, profesor Vuletić smatra da treba stalno ponavljati kakva je situacija na Kosovu.\n„Kosovski političari u svim susretima sa evropskim i svetskim liderima spinuju kako je Srbija produžena ruka Rusije, a mi sa naše strane treba stalno da ponavljamo činjenice o situaciji na terenu. A to je da su učestali napadi, i to upravo od dolaska Aljbina Kurtija na vlast. Stalne su provokacije i podizanje tenzija“, naglasio je Vuletić.\nKako je objasnio profesor Vuletić, Srbija prema Rusiji i Zapadu, kada je reč o vojnoj saradnji, ima gotovo apotekarski vođenu politiku.\n„U istoj meri u kojoj su održavane zajedničke vojne vežbe sa ruskom vojskom održavane su i sa članicama NATO-a“, rekao je Vuletić.\nKad je reč o energentima i statusu NIS-a profesor Vuletić kaže da kod nas ljudi idu linijom manjeg otpora.\n„Bilo bi dobro kada bi ljudi počeli samostalno da razmišljaju, pre svega kada je reč o navikama u upotrebi energenata“, rekao je Vuletić.\nPostoji podela i unutar same EU jer su pojedine članice direktno zavisne od energenata iz Rusije.\n„S jedne strane imate neku vrstu političke odluke da se jedinstveno deluje prema Rusiji. Međutim, treba praviti razliku između onoga što je konkretan život i onoga što je politički stav. Ne može se očekivati od zemalja koje su decenijama zavisne od ruskih energenata da sada odmah osustanu od ruskih energenata. Pozicija Srbije je u tom smislu slična jer se u velikoj meri oslanja na energente iz Rusije“, rekao je za RTS Vladimir Vuletić.\nJeremić: Izvinjavam se, nisam dobio tačnu informaciju\n7. maja 2022. 16:06\nSurlić: Srbija ima manevarskog prostora da ne uvodi sankcije Rusiji\n7. maja 2022. 13:59\nVučić se sastao sa Bramercom\n7. maja 2022. 11:39\n7. maja 2022. 09:28


Marković: Žurku u Dijelovima ne bih vezivao za partiju - NTV Arena\nMarković: Žurku u Dijelovima ne bih vezivao za partiju\nPredsjednik Gradskog odbora PDP-a Bijeljina Slaviša Marković smatra da institucije treba da rade svoj posao i da on nema potrebu, niti treba bilo šta da komentariše u vezi sa organizovanjem žurke u naselju Dijelovi kod Bijeljine.\n“Nemam šta o tome da kažem, institucije neka rade svoj posao. Ne bih to vezivao za partiju, jer je tu riječ o pojedincima, punoljetnim građanima”, rekao je Marković Srni.\nOn je rekao da to što su pripadnici bilo koje političke stranke ne znači potrebu da se o njima privatno komentariše, jer su punoljetni građani.\nBijeljina: Korona žurka sa muzikom uživo, policija pronašla i drogu\nIz Policijske uprave Bijeljina ranije je saopšteno da su na žurci u vikendici u Dijelovima kod Bijeljine zatečene 22 osobe i četiri ispred.\nKorona žurku u Bijeljini, a na kojoj je nađena i droga, organizovali su visokorangirani članovi PDP i njihovi simpatizeri, saznaje portal “Srpskainfo”.\nTags: bijeljina, korona zurka, koronavirus, pdp, slavisa markovic\n“Dogovor za Bijeljinu”: Amandmanima povećana sredstva za brojne oblasti\nJedna petina svih oboljelih do sada bila u proteklom martu /VIDEO/


Povodom štrajka žeđu Tomislava Nikolića, oglasio se, nepozvan, iz Brisela, iz Evropske unije, njen komesar za priključenje Štefan File.\nGospodin File je javno poručio da izbori, u jednoj suverenoj državi, kakva bi trebalo da je i Srbija, nisu dobrodošli u ovoj godini! Iole ozbiljna država otpisala bi gospodinu Fileu da je nepoželjan, i obavestila Evropsku uniju da za svog komesara odredi drugog čoveka.\nRuski ministar spoljnih poslova Sergej Lavrov, odgovarajući na pitanja novinara kako ocenjuje pokušaj predsednika Srpske napredne stranke da štrajkom glađu i žeđu iznudi izbore, kazao je da njegova vlada pažljivo prati događaje u Beogradu i Srbiji kao prijateljskoj zemlji, ali da je to, ipak, unutrašnje pitanje Srbije!\nOdavno je postalo jasno da su politička etika Evropske unije i politička etika Rusije potpuno različite. Prva se zasniva na nasilju, ucenama, i konačno, na besprizornoj pljački i propasti zemalja, svojih članica, dok se Rusija u spoljnoj politici drži načela nemešanja u unutrašnje stvari drugih zemalja, zasnivajući saradnju sa njima isključivo na ekonomskim osnovama.\nRukovodna elita Evropske unije zavila je u crno mnoge svoje članice. Podsticanje političke oligarhije Grčke, Španije, Portugalije, Islanda, Mađarske, Rumunije, Bugarske... da iz fondova Evropske unije uzimaju nekontrolisano kredite, koji su završili na privatnim švajcarskim računima oligarha tih zemalja, iz Brisela je, tom politikom, bacilo na kolena ekonomije ovih zemalja, ugrozivši egzistenciju više od sto miliona ljudi!\nPomenuti gospodin File u ovoj godini jasno je dao do znanja vlastima u Beogradu da su male šanse da Srbija, pa i Hrvatska, u ovoj godini naprave korak ka članstvu u ovoj uniji.\nŠepureći se po Srbiji, za potrebe lične promocije srpskog predsednika Borisa Tadića, upućeni tvrde da je gospodin File uzeo lepe pare, neoporezovane, koje mu se iz Beograda šalju diplomatskom poštom. File je skup, nije na rasprodaji.\nPredstavnici Evropske unije i drugi izaslanici međunarodnih organizacija, kada bi bili optuženi za svoja nedela, dobili bi i po nekoliko doživotnih robija.\nPre četiri godine predsednik kosovske privremene vlade Bajram Redžepi saopštio je javno da je Kosovo najkorumpiranija zemlja, jer u istoriji ljudskog roda nije moguće naći takav primer korupcije i kriminala međunarodnih predstavnika u Prištini. Šef UNMIK-a Mihael Štajner se i oženio Albankom, mlađom trideset godina, uz "miraz" od dvadeset pet miliona evra! Karl Bilt se oženio devojkom iz Sarajeva!\nFinac Marti Ahtisari optuživan je za seksualno zlostavljanje gladnih dečaka iz Namibije, Bernar Kušner za finansijske malverzacije u više afričkih zemalja...\nDa li je iko čuo da je ruski predstavnik u zvaničnoj misiji uprljao ruke, da je zgrnuo milione?\nDa li to gospodin File, uz apanažu srpskih vlasti, koje su prokužene kao najopasnija organizovana kriminalna grupa, agituje da ova družina ostane na vlasti dok ne proda bečkim kriminalcima Telekom Srbija, od čega će i gospodin File omastiti brke. Strane službe detaljno su upoznate sa lopovskim manirima evropskih komesara i njihovim računima.\nSrbija je, svima je poznato, u punom rasulu. A ni udruženoj Evropi, sa ovakvim institucijama i mehanizmima vlasti, ne piše se dobro.\nDa li se danas pljačkanje desetina milijardi evra od strane političke vrhuške može ostvariti pod zaštitom nekog od evropskih komesara?\nPre pelješenja budžeta, treba samo pozvati Brisel i ponuditi procenat. Posle je sve čista rutina.


Prava cena online kriminala: Supermarket za kupovinu malvera | PC Press\nPrava cena online kriminala: Supermarket za kupovinu malvera\n30. april 2020. 2. maj 2020. Milan Živanović\nOni koji misle da iza malvera i drugih malicioznih radnji stoji dobro organizovana cyber mafija mogli bi da se iznenade, budući da je situacija daleko jednostavnija. Sigurno je da se neke organizovane grupe bave phishing, te drugim akcijama, ali se svakodnevna realnost online kriminala ipak ne oslanja na njih.\nMalver nikad jednostavniji\nNovo istraživanje otkriva razlog zbog kojeg je cyber kriminal u porastu, a radi se o tome da pronalaženje, kupovina i aktiviranje malvera nikada nije bilo jednostavnije. Darknet forumi su postali supermarketi za cyber-kriminalce, a proizvodi su jeftini i lako dostupni. Tako sada svako može da se pridruži ovoj grupi, pa potencijalnim kriminalcima čak nije potrebno ni veliko znanje na tom polju, budući da prodavci nude i besplatna ažuriranja, te tehničku podršku.\nKada su dark tržišta u pitanju danas može da ih pronađe svako ko ima pristup Google-u, budući da na taj način može da dođe do stotine marketa, i to za samo nekoliko sekundi. Iako postoje i mnogi besplatni malveri, oni koji bi da zaista uplove u vode cyber-kriminala ne biraju takve alate, a posebno kada nešto naprednije mogu da nabave za samo 50 dolara. Istraživači ističu da su jeftini proizvodi sa tržišta kojem svi mogu da pristupe ipak daleko nekvalitetniji od onih koji se kupuju na forumima na koje može da se uđe samo na poziv.\nPrava cena cyber kriminala se ipak ne meri po tome koliko napadači plaćaju maliciozne alate, već po tome koliku štetu mogu da nanesu žrtvama, a štete bi ubuduće mogle da budu i veće, jer danas svako ko ima i najmanju malicioznu nameru može da organizuje napade, i to uz malo novca, te još manje potrebnog znanja.\nTagovi: cyber kriminal, Darknet, haker, Hakeri, phishing\n← Canon fotoaparati kao web kamere\nKompanija Ingram Micro postala zvanični distributer Forcepoint sigurnosnih rešenja →


Rastavac: Ne postoji šansa da potcenimo Kostariku\nDan kada počinje Svetsko prvenstvo u Rusiji, najveći sportski planetarni događaj. Ispred nas su 64 utakmice na 12 stadiona u 11 gradova širom Rusije.Titulu prvaka sveta brani Nemačka, a Srbija se vratila posle osam godina među 32 najbolje selekcija...\nPočelo SP u fudbalu\nCeremonijom u Moskvi počelo je Svetsko fudbalsko prvenstvo. U uvodnom delu ceremonije otvaranja nastupio je britanski pevač Robi Vilijams koji je pevao delove svojih najvećih hitova, a na pozornici mu se priklučila operska pevačica, ruski sopran...\nJero umesto Lopetegija\nNovi selektor fudbalske reprezentacije Španije je Fernando Jero, koji će predvoditi ekipu na Svetskom prvenstvu u Rusiji. Jero je sportski direktor reprezentacije Španije, na čijoj klupi je zamenio Đulena Lopetegija, koji je otpušten, dan pre...\nDrugi dan boravka reprezentacije Srbije u Svetlogorsku i dosadna kiša koja ne može da poremeti radnu atmosferu u našem taboru. Pred večerašnji trening, mediji su imali priliku da razgovaraju sa Duškom Tošićem i Predragom Rajkovićem. Na Prvenstvu...\nFinska bolja od Srbije\nŽenska „A“ reprezentacija Srbije poražena je od Finske 0:2 (0:1)u meču 7.kola kvalifikacija za Svetsko prvenstvo. Posle nesrećnog poraza u Helsinkiju (0:1) očekivalo se da će naše devojke uspeti da se revanširaju u utakmici koja se igrala na...\nSrbija deklasirala Boliviju\nFudbalska reprezentacija Srbije pobedila je u Gracu selekciju Bolivije sa ubedljivih 5:1 u generalnoj probi pred odlazak na Svetsko prvenstvo u Rusiju. Tri gola za Srbiju postigao je Aleksandar Mitrović, u četvrtom, 23. i 68. minutu, a u strelce...\nPreminuo Fadil Vokri\nNekadašnji fudbaler Partizana, reprezentativac Jugoslavije Fadilj Vokri preminuo je od posledica srčanog udara. Vokri, koji je poslednjih deset godina bio na čelu fudbalskog saveza takozvanog Kosova, preminuo je u 57. godini života nakon što mu je...\n''Sajdžije'' bolje od ''...\nRival Srbije u grupi, selekcija Švajcarske savladala je Japan sa 2:0 u poslednjem pripremnom meču pred Svetsko prvenstvo u Rusiji. Ekipa Vladimira Petkovića je praktično iz dva šuta u okvir gola savladala ‘’samuraje’’ , a golove su postigli Rikardo...\nFilip Kostić puca visoko: Srbija bi mogla da bude...\nU subotu, 9. juna od 18,00 na Merkur Areni u Gracu, najbolja reprezentacija Srbije igra drugi meč na pripremama u Austiji, a danas su pred brojnim predstavnicima medija bili Filip Kostić i Luka Jović. Iskusniji član državnog tima, Filip Kostić,...\nPred najboljom reprezentacijom Srbije nalazi se druga provera, sa Bolivijom, 9.juna od 18,00 na stadionu Merkur Arena u Gracu, a pred brojnim predstavncima medija koji prate pripreme naše reprezentacije u Bad Valtersdorfu, bili su Nemanja Radonjić...


Spremna borilišta za evropsko takmičenje mlađih seniora u rvanju – Rvački savez Vojvodine\nrvanje2017 March 4, 2019 March 4, 2019 No Comments on Spremna borilišta za evropsko takmičenje mlađih seniora u rvanju\nUoči početka Evropskog prvenstava u rvanju za mlađe seniore do 23 godine, održana je završna konferencija za medije, na kojoj je istaknuto da pripreme prvenstva teku po planu, te da je sve spremno za borbe 375 sportista iz 35 zemalja, koje počinju sutra, 4. marta, u novosadskom SPENS-u.\nPokrajinski sekretar za sport i omladinu Vladimir Batez, koji je predsednik Organizacionog odbora ovog takmičenja, kazao je da Novi Sad, dve godine nakon evropskog senorskog šampionata u rvanju, spremno dočekuje drugo po važnosti takmičenje u rvanju – evropski šampionat za mlađe seniore.\nOn je naglasio da se takmičenje u rvanju, koje je naš najtrofejniji olimpijski sport, organizuje uz podršku Ministarstva omladine i sporta, Pokrajinske vlade i Grada Novog Sada, te da se ta saradnja pokazala kao uspešna formula u organizaciji velikih sportskih takmičenja.\n„Rvački savez Srbije, koji organizuje predstojeće prvenstvo, pokazo je da je jedan od najboljih granskh saveza u našoj zemlji, i siguran sam da ćemo svi zajedno opravdati poverenje koje nam je ukazala Svetska rvačka federacija“, istakao je Batez.\nOn je dodao da su se naši takmičari dobro pripremali i poželeo im da u predstojećim borbama ostvare što bolje rezultate.\n„S obzirom na to da smo ušli u predolimpijsku godinu, i da naše rvače i sve ostale sportiste očekuje borba za olimpijsku normu, sigiran sam da ćemo na ovom takmičenju imati priliku da vidimo mnogo sportista koji će nastupati na Olimpijskim igrama u Tokiju“, rekao je Batez i podsetio da je Novi Sad ove godine omladinska prestonica Evrope, te da je veliko takmičenje ovog ranga, koje okuplja nekoliko stotina učesnika, sigurno prava promocija Grada i Pokrajine.\n„Organizovanjem ovog prvenstva u Srbiji, želeli smo da podržimo generaciju naših rvača koja dolazi, da im to bude zamajac da stignu svoje prethodnike“, naveo je Trajković i dodao da srpsko rvanje ima nekoliko sportista ujednačenog kvaliteta koji će sigurno obeležiti evropsko rvanje u deceniji pred nama, koje predvode takmičari u grčko-rimskom stilu – Sebastijan Nađ, Sebastijan Kolompar, Žarko Dickov, Boban Živanović, Boris Petrušić i drugi.\nNa svečanom otvaranju koje će biti održano 5. marta, u 16.45 časova, u novosadskom SPENS-u, očekuje se prisustvo najviših zvaničnika Ministarstva omladine i sporta, Svetske rvačke federacije, Evropske rvačke federadije, Olimpijskog komiteta Srbije i drugih sportskih zvaničnika. Na konferenciji su se obratili direktr SPENS-a Milan Jarić i generalni sekretar Rvačkog saveza Srbije Milan Jelić.


Poverenica: Spora promena odnosa prema osobama obolelim od AIDS-a • Poverenik za zaštitu ravnopravnosti\nPoverenica: Spora promena odnosa prema osobama obolelim od AIDS-a\nO nama Saopštenja Poverenica: Spora promena odnosa prema osobama obolelim od AIDS-a\nU Srbiji je i dalјe prisutna diskriminacija osoba koje žive sa HIV-om i AIDS-om, a poslednje istraživanje koje je Poverenik sproveo o stavu medija o diskriminaciji pokazuje da i dalјe postoji socijalna distanca prema ovim našim građanima i građankama, izjavila je, povodom obeležavanja 1. decembra, Svetskog dana borbe protiv AIDS-a, poverenica za zaštitu ravnopravnosti Brankica Janković.\nOsobe koje žive sa HIV/AIDS-om u Srbiji izložene su diskriminatornim postupanjima u različitim sferama društvenog života, počev od reakcija okoline i porodice do sfere rada i zapošlјavanja, rekla je Janković. Ona je ocenila da se s obzirom na nalaze ponovlјenih situacionih testiranja može reći da ima blagih pomaka, jer je uočeno da je smanjen diskriminatorni odnos prema osobama koje žive sa HIV/AIDS-om. Potrebna je konstantna edukacija zdravstvenih i socijalnih radnika, i svih građanki i građana, sa akcentom na mlade, naglasila je poverenica.\nNeophodno je preduzimati sve raspoložive mere kako bi se pripadnicima ove ranjive društvene grupe pružila jednaka prava na zdravstvenu i socijalnu zaštitu, obrazovanje, zaposlenje i dostojanstven život. Ne smemo dozvoliti da, zbog neznanja i nedovolјne informisanosti, ove osobe žive u strahu, odbačene od okoline, zaklјučuje poverenica Janković.


Dan: 29. Marta 2010.\nU želji da nauče kao i da daju svoj doprinos u izgradnji zdrave okoline i društva, mladi SBB BiH Visoko u nedjelju 28.03.2010. godine posjetili su JU terapijsku zajednicu Kampus u Rakovici, koja je specijalizovana ustanova za odvikavanje od psihoaktivnih supstanci. Tom prilikom mladi SBBBiH Visoko su upoznati kako sa planom rada Kampusa tako i …\nJevreji počinju obilježavanje najvećeg jevrejskog praznika Pesah, koji se slavi u spomen na izbavljenje starih Jevreja iz 400 godišnjeg egipatskog ropstva, dvanaest vijekova prije nove ere. Praznik počinje 14. dana mjeseca nisana po jevrejskom kalendaru (mart-april) i predstavlja jedan od tri “hodočasnička” praznika, za vrijeme kojih su Jevreji tradicionalno odlazili na hodočašće u Jerusalimu. Prema …\nPrema informacijama koje smo dobili od organizatora, do sada je rasprodana polovina kapaciteta gradske Arene. Ulaznice imaju specifičnu vrijednost obzirom da u paketu uz ulaznicu, pored DVD-a kupac dobija bon za jedno „gratis“ piće .Cijena ovog „paketa“ iznosi 15KM, a publici mlađoj od 20 godina, tj. tinejdžerima, organizator je olakšao dolasak na koncert nižom cijenom …


OBNOVA SPOMENIKA SERDAR JOLA PILETIĆA - Minority News\nOBNOVA SPOMENIKA SERDAR JOLA PILETIĆA\nUdruženje Crnogoraca jugoistočne Srbije, uz pokroviteljstvo Uprave za dijasporu Crne Gore, u januaru 2021. godine realizuje projekat sanacije i rekonstrukcije spomenika serdar Jola Piletića na Starom groblju u Nišu. Predsjednik udruženja, Miloš Paović, ističe da je Upravni odbor odlučio da, prošle godine povodom 120 godina od smrti ovog čuvenog junaka, pokrene aktivnosti na sanaciji spomenika i time još jednom ukaže na veliki istorijski doprinos serdara Piletića.\nZavod za zaštitu spomenika kulture Niša nam je dostavio uslove za sanaciju i u toku je izrada Elaborata sanacionih radova. Nakon toga slijedi pribavljanje potrebnih dozvola, izbor izvođača i radovi na lokaciji. Nadamo se da će kompletna sanacija spomenika biti obavljena do proljeća. Zahvalni smo svim nadliježnim institucijama u Nišu na profesionalnom odnosu prema projektu i Upravi za dijasporu Crne Gore na odluci da podrži projekat.\nInače, serdar Jole Piletić je, pored svoje junačke ratne prošlosti i doprinosa razvoju Crne Gore u 19. vijeku, i svojevrsni simbol crnogorskih iseljenika u ovom području Srbije.\nPreci većine Crnogoraca, koji danas žive na teritoriji jugoistočne Srbije, došli su u ove krajeve upravo u tom dvadesetogodišnjem periodu kad je on živio u Nišu. Bio je jedan od najpoštovanijih ljudi u tek oslobođenom gradu, a imao je i stalni termin za prijem na kraljevom niškom dvoru – kaže Paović.\nJole Piletić je rođen u Piperima, 1814. godine, a od svoje 12. godine, pa sve do 1878, učestvovao je u svim značajnijim bojevima za slobodu Crne Gore. Bio je nosilac najvećih ruskih, crnogorskih i srpskih odlikovanja, a u bici na Vučjem dolu\nzarobio je Omer-pašu i svojim junaštvom značajno doprinjeo jednoj od najslavnijih pobjeda u Veljem ratu.\nPola vijeka radio je na izgradnji crnogorske države, pomažući crnogorskim vladarima iz dinastije Petrović: Njegošu, knjazu Danilu i knjazu Nikoli, s kojim je došao u sukob i 1879. godine, napustio Crnu Goru i odselio u Niš. Dobio je kuću u naselju Palilula, a pored njega su se tu nastanili i drugi viđeniji Crnogorci, te su Nišlije taj dio grada nazvali „Crnogorsko\nnaselje“. Umro je 5. januara 1900. godine u Nišu, gdje je uz počasti i sahranjen. Njegova snaha Marija je kasnije na starom niškom groblju podigla spomenik svom slavnom svekru, svom suprugu, Jolevom sinu Miroslavu, i sebi.\nIzvor: Udriuženje CG\nUspešno sprovođenje Akcionog plana protiv diskriminacije\nPODRŠKA REDAKCIJI PROGRAMA NA SLOVAČKOM JEZIKU RADIJA NOVI SAD\nVIŠE OD 1000 POJEDINACA I 40 ORGANIZACIJA SUDJELOVALO U AKCIJI „CRO-FONDA“\nUskršnja čestitka Suzane Paunović\nFESTIVAL „LETI PESMA, LETI“ ON LINE


Obraćanje predsednika Sejdiua poslanicima Skupštine Kosova 27. jula 2006. godine u vezi sa Bečkim sastankom 24.07.2006 - Govori Presidenta - Predsednica Republike Kosovo - DR VJOSA OSMANI - SADRIU\nObraćanje predsednika Sejdiua poslanicima Skupštine Kosova 27. jula 2006. godine u vezi sa Bečkim sastankom 24.07.2006\nDozvolite mi da se u ime delegacije Kosova obratim vama – poslanicima Skupštine Kosova izlaganjem o odvijanju procesa razgovora o statusu Kosova koji vodi predsednik Ahtisari na osnovu odluke Saveta bezbednost i mandata koji mu je dat.\nEkipa jedinstva je u ovom višemesečnom periodu od kraja februara meseca, kada su počeli prvi susreti, preko predstavničkih delegacija prezentovala svoje stavove o trima osnovnim temama koje su razmatrane na sastancima u Beču i oko kojih do sada je održano ukupno sedam sastanaka.\nIako su na ovoj Skupštini dva puta podnete informacije od strane rukovodilaca delegacija, osećam potrebu da ovom prilikom ponovo naglasim da je Ekipa jedinstva sa svojom celokupnom unutrašnjom organizacionom strukturom, počev od Političko-stratške grupe i specijalizovanih timova za ustavno-pravna, ekonomska i pitanja kulturnog nasleđa, u čijem sastavu se nalaze i angažovani su domaći i međunarodni stručnjaci, revnosno i ozbiljno pripremala i predočila stavove Kosova putem dokumenata i neposrednog učešća u Bečkim razgovorima.\nNajduži razgovori do sada (pet sastanaka i drugi susreti na nivou eksperata) vođeni su o pitanjima decentralizacije vlasti na Kosovu i mnogim aspektima koji se prepliću u ovaj proces. Posebna pitanja koja su najviše raspravljana odnose se na formiranje novih opština na Kosovu, njihove osnovne nadležnosti i funkcije sa posebnim težištem na pitanje delegiranih kompetencija vezanih za lokalne finansije, zdravstvenu zaštitu, visoko školstvo, policiju i pravdu, te poseban aspekt – pitanje saradnje među opštinama.\nDelegacija Kosova je, posle sačinjenih brojnih analiza, uz poštovanje kriterijuma utvrđenih osnovnim dokumentom ’Osnovna načela reforme lokalne samouprave na Kosovu’ o osnivanju novih opština, nakon ranijeg predloga da se na Kosovu mogu formirati 3+1 opština, svoj poslednji predlog ponudila uz mogućnost formiranja još dve nove opštine, s tim da je to naš konačni kompromis.\nOvim pristupom želeli smo da doprinosimo što većoj integraciji srpske manjinske zajednice u procese odlučivanja, dakle i na lokalnom nivou. Drugi posebni aspekti o vođenim razgovorima o ovoj temi ranije su izvešćeni Skupštini. Ovde treba izdvojiti stav Delegacije Kosova o pitanju Mitrovice o kome smo istakli da se može organizovati ’Jedan grad sa dve opštine’ kojima bi upravljao zajednički odbor od sedam članova – po tri predstavnika iz svake opštine, tj. zajednica kojima pripadaju i jedan međunarodni predstavnik koji bi privremeno bio rukovodilac Odbora. Pojedinosti u vezi sa ovim pitanjem imaju se dalje razraditi u okviru ovog osnovnog koncepta.\nKosovska delegacija je vodila i konkretne razgovore o ekonomskim pitanjima koja se pretežno odnose na spoljni dug i spoljnu imovinu, vlasništvo i druga prava, interese i obaveze, penzije, bankarske depozite zamrznute u stranu valutu, druga potraživanja pojedinaca za naknadu i kolektivni gubitak.\nDelegacija Kosova je istakla da njeni predlozi polaze od konteksta rešenja statusa koji priznaje Kosovo kao nezavisnu državu, da Kosovo prihvata sprovođenje ključnih principa usvojenih Sporazumom drugih entiteta biv. Jugoslovnske federacije u vezi sa dogovorom o sukcesiji postignutim 2001.godine, a neka pitanja vezana za Kosovo koja nisu bila karakteristična za druge entitete, iziskuju specifično rešenje u okviru glavnih načela.\nSvim drugim pitanjima raspravljanih u sklopu ove teme Delegacija Kosova je pristupila u okviru osnovnih načela koja se odnose na sukcesiono pravo među državama.\nPitanje kulturnog i verskog nasleđa je takođe razmatrano na dva dosadašnja sastanka, ali nije došlo do saglasnosti kao ni za druge teme.\nStavovi Kosovske delegacije o aspektima zaštite kulturnog, istorijskog i verskog nasleđa temeljito su oslonjeni na međunarodnim dokumentima i načelima UNESCO o zaštiti ovih spomenika.\nKao zaseban problem u kontinuitetu je postavljano pitanje stvaranja zaštitnih zona u okružju ovih spomenika. Delegacija Kosova iznela je predlog da se taj princip može primeniti na 14 pravoslavne srpske crkve i manastire. Tom prilikom odredila je i moguće zaštitne prostore koji ničim ne smeju povrediti privatnu svojinu oko njih, ali ipak posebnim zakonom treba utvrditi način njihove zaštite. Predlozi srpske strane na način kako su ih oni postavili (40. objekata i prostore od stotina hektara oko njih) su neprihvatljivi.\nU vezi sa svim ovim temama Kosovska delegacija, imajući u vidu osnovni dokument koji je ponudila za razgovore, pridržavala se i dalje će se pridržavati principa da ’nema posebnog dogovora dok se ne postigne opšti sporazum’ koji pretpostavlja realizaciju potpune samostalnosti, nezavisnosti i suverenosti države Kosova.\nDozvolite mi da naglasim da sam u toku ovog vremenskog perioda, zajedno s premijerom Kosova g. Čeku, imao čast susresti se sa državnim sekretarom Sjedinjenih Američkih Država gđa. dr Kondolizom Rajz i drugim zvaničnicima Stejt departmenta i Bele kuće. Tom prilikom ohrabreni smo i podržani u našim pristupima za izgradnju demokratskog Kosova koje će voditi posebnu brigu i o manjinama u svom okrilju. Predstavnicima američke države predočili smo stav institucija i naroda Kosova o nezavisnosti Kosova kao rešenje bez alternative koje izvire iz volje naroda.\nNedavno sam bio pozvan od Saveta bezbednosti OUN da u ime naroda i institucija Kosova iznesem naše viđenje o sadašnjosti i budućnosti Kosova. Ovom prilikom njihovom veličanstvu, stalnim predstavnicima zemalja članica Saveta bezbednosti, jasno i glasno sam izneo naš nepokolebljivi stav za ostvarenje potpune samostalnosti Kosova i istovremeno im ponudio našu viziju o zajedničkoj budućnosti svih njegovih građana, većine i manjine.\nPoštujući naše opredeljenje da budemo aktivni i konstruktivni deo celokupnog procesa razgovora, dana 24. ovog meseca, na poziv predsednika Ahtisarija, Delegacija Kosova je na osnovu jednoglasne odluke svih članova učestvovala na sastanku koji su organizovali on i njegov tim (UNOSEK), kome su prisustvovali i predstavnici Kontakt grupe, SAD i Evropske zajednice. Na ovom skupu, na koji je učestvovala i delegacija Srbije, otvoreno je pitanje političkog statusa Kosova.\nŽelim da vas upoznam da je stav Kosovske delegacije, iznet na ovom sastanku, bio i ostao prezentovanje političke volje Kosova za svoju potpunu nezavisnost i suverenost. Taj stav izrazili smo uz puno poštovanje stavova Skupštine Kosova sročenih u njenoj Rezoluciji koja izričito kaže da ’nema pregovaranja o nezavisnosti Kosova’.\nOvom prilikom hoču da vas obavestim da celokupnim našim predstavljanjem posebno fokusiranim na potrebu što bržeg okončanja ovog procesa osamostaljenjem Kosova i njegovim međunarodnim priznanjem, takođe u kasnijoj debati argumentovano smo se protivili prilazima koje su predstavnici Srbije ponudili o budućnosti Kosova i njegovom pravno-političkom položaju u vidu autonomije, ili kako oni često običavaju da kažu ’više od autonomije, a manje od nezavisnosti’. Sasvim je jasno da se nismo složili niti ćemo se ikada složiti sa takvim viđenjima. Ovom prilikom želim da potenciram ono što sam naglasio i na Bečkom sastanku, kao što su kazali i drugi članovi delegacije, da se koncepti Prištine i Beograda mogu shvatiti i na ovakav način:\nSrbija želda upravlja i nastavlje svoju kolonijalnu vladavinu na Kosovu, a Kosovo želi da njegov narod upravlja samim sobom.\nPored osvedoćenja sveukupnog našeg putovanja za slobodu i nezavisnost, koji je decenijama bio prožet krvavim događajima, a naročito genocidom u 1990. godine prema većinskom narodu Kosova, posebnu brigu smo posvetili našoj odlučnosti za izgradnju moderne i demokratske države koja istovremeno znači dugoročni mir i stabilnost u čitavom regionu.\nNaša posebna potreba na koju smo ukazivali zapravo je poštovanje vrednosti i specifičnosti svakog etnosa na Kosovu s posebnim naglaskom na manjine u skladu sa najvišim međunarodnim standardima. Tom prilikom uputili smo poziv Beogradu da prestane sa daljom instrumentalizacijom kosovskih Srba i dozvoli njihovo uključivanje u demokratske institucije Kosova.\nU isto vreme stavili smo im do znanja da, i pored nasušne potrebe da oni sa nama slede zajednički put i prestanu sa bojkotima, Kosovo ne može stalno biti zalog njihovog odbojnog ponašanja.\nDelegacija Kosova je izrazila svoju posebnu posvećenost potrebi saradnje sa svim svojim susedima, prema tome i sa Srbijom i zemljama regiona radi podsticanja svestranih procesa integracije Kosova i suseda u strukture Evropske zajednice i NATO-a.


Kina: Neki zapadni političari izazivaju nemire u Hongkongu\nKineska vlada pozvala je vladu Honkonga da kazni počinioce nasilja i da što pre ponovo uspostavi red, dan posle novih demonstracija u toj bivšoj britanskoj koloniji.\nNa konferenciji za novinare u Pekingu zvaničnik Biroa za pitanja Hongkonga i Makaa, kineskog tela zaduženog za odnose sa Hongkongom, ocenio je da su demonstracije poslednjih meseci ozbiljno doveli u pitanje prosperitet i stabilnost tog grada.\n"Mislimo da je za sada glavni zadatak Hongkonga da se kazne činovi nasilja u skladu sa zakonom, što pre ponovo uspostavi mir i očuva okruženje povoljno za poslovanje", rekla je portparolka kancelarije Sju Lujing.\nProdemokratski demonstranti sinoć su se drugi dan zaredom sukobili sa policijom u Hongkongu, kada su zabeležene najnasilnije scene do sada na toj teritoriji.\nPolicija Hongknga juče je u više navrata bacala suzavac i ispaljivala gumene metke kako bi potisnula demonstrante koji su saobraćajnim znakovima i kišobranima blokirali ulice u tom gradu, u još jednoj napetoj večeri u toj autonomnoj kineskoj teritoriji.\nOkršaji policije i demonstranata izbili su juče ispred kineske Kancelarije za vezu, koja predstavlja vlast Pekinga na toj teritoriji.\nU saopštenju jutros policija je navela da je uhapšeno 49 "radikalnih demonstranata" zbog raznih izgreda, dodajući da su demonstranti sve nasilniji.\nIstovremeno, zvanični Peking ističe da pojedini zapadni političari podstiču nemire u Hong Kongu “nadajući” se da će time izazvati probleme koji će otežati sveukupni kineski razvoj.\nJang Guang, portparol Biroa za pitanja Hongkonga i Makaa, kazao je da ti pokušaji neće uspeti jer Peking neće tolerisati bilo kakvo mešanje sa strane u zbivanja u Hong Kongu.\nProtesti u Hongkongu traju sedam nedelja, a počeli su zbog protivljenja gradjana predlogu zakona o ekstradiciji koji predvidja izručenje osumnjičenih Pekingu.\nIako je predlog zakona o izručenju u medjuvremenu suspendovan, protesti su nastavljeni, a demonstranti su zatražili ostavku šefice hongkonške vlade Keri Lam i istragu o tome da li je policija koristila prekomernu silu u suzbijanju protesta.\nNovi protest u Hongkongu, policija ponovo upotrebila suzavac


Osuđujemo hapšenje Nebojše Medojevića u Crnoj Gori – На вези\nMedojević je protivpravno lišen slobode, jer nije doneta odluka o oduzimanju poslaničkog imuniteta i smatramo da se ovakvim ponašanjem vlasti prema opoziciji narušavaju političke slobode i nezavisnost državnih institucija.\nS obzirom da niko od predstavnika vlasti iz Srbije nije reagovao povodom hapšenja Nebojše Medojevića u Crnoj Gori, čini nam se da naša vlast podržava ovakve postupke i da nas, posle prebijanja, uskoro očekuju i hapšenja opozicionih političara u Srbiji.\nApelujemo na Vladu Srbije da reaguje i da od Vlade Crne Gore zahteva puštanje na slobodu Nebojše Medojevića. Represiji prema političkim neistomišljenicima nema mesta u 21. veku.\nOva vest Osuđujemo hapšenje Nebojše Medojevića u Crnoj Gori je objavljena na Savez za Srbiju.\n← Ивица Дачић за Српски телеграф: Доста је било уцена и условљавања\n6. Device art festival, ZG/ST/RI →


kulturakladovo.rs, Author at Istočne VESTI - Страница 2 од 15\nKladovo: Održana sednica Skupštine opštine Kladovo\nNa sednici Skupštine Kladovo odbornici su usvojili odluku o maksimalnom broju zaposlenih u Opštinskoj upravi i u javnim…\nKladovo: U januaru rođeno šest beba\nU prvom mesecu u godini u Kladovskom porodilištu rođeno 6 beba , četiri devojčice i 2 dečaka. To…\nKladovo: Đerdap lako kroz Leskovac\nKošarkaši Đerdap pobedom su obeležili nastavak prvenstva u Drugoj regionalnoj ligi “Istok ” jer su sa 77 :57…\nKladovo: Višak 11 zaposlenih, niža cena grejanja…\nNa sednici Opštinskog veća sistematizacija radnih mesta u sistemu Opštinske uprave i javnih službi u opštini Kladovo usklađena…\nKladovo: Odbornici u klupama u utorak\nSednica Skupštine opštine Kladovo biće održana u utorak u 10 sati. Na Dnevnom redu je usklađivanje broja zaposlenih…\nKladovo: Labudovi novi stanovnici Kladova\nNa malom jezeru kod sportskog centra “Jezero” pažnju prolaznika privlači jato u kome je 14 labudova. Te ptice…\n31 Januara, 2016\nKladovo: Veće osnovice doprinosa za penzije\nRepublički fond za penzijsko i invalidsko osiguranje saopštio je građanima koji sami plaćaju doprinos za penzije da od…\nKladovo: Stižu subvencije registrovanim gazdinstvima\nRegistrovanim poljoprivrednim gazdinstvima je uplaćeno više od 3,3 milijarde dinara subvencija za biljnu proizvodnju u 2015. godini. Sledeće…\nKladovo: Svetosavska akademija osvojila kladovljane\nU prepunoj sali Kladovskog Doma kulture nastupom hora počela je svečana akademija u znak sećanja na velikog…\nKladovo: Nastavlja se košarkaška sezona\nNa otvaranju drugog dela prvenstva u Drugoj Regionalnoj ligi ISTOK košarkaši Đerdapa igraju sa ekipom Hisar u Leskovcu…


Obuka za menadžere iz oblasti metalske industrije u SERDA-i - Klix.ba\nPrivreda Obuka za menadžere iz oblasti metalske industrije u SERDA-i\nObuka za menadžere iz oblasti metalske industrije u SERDA-i\n26.12.2013. u 08:22\nSarajevska regionalna razvojna agencija (SERDA) 26. i 27. decembra u Sarajevu će organizirati obuku za menadžere malih i srednjih preduzeća iz oblasti metalske industrije iz prekograničnog područja BiH i Srbije, a u okviru projekta koji finansira EU "Povećanje konkurentnosti malih i srednjih preduzeća i jačanje prekograničnih veza u metalskoj industriji - EUMETAL 2".\nCilj obuke je jačanje ljudskih kapaciteta malih i srednjih preduzeća, njihovih organizacionih i pregovaračkih vještina, kao i upoznavanje o osnovnim principima upravljanja, rukovođenja i pravilima modernog menadžmenta.\nNa obuci će biti obrađena tema "Organizacija, vođenje i interna komunikacija" koja obuhvata zahtjeve, probleme i praktična iskustva modernog menadžmenta, i tema "Pristup prodaji, proširenje tržišta, pregovaranje", koja će obuhvatiti načine povećanja konkurentnost i strategije razvoja prodajno orijentisane organizacije.\nProjekt "Povećanje konkurentnosti malih i srednjih preduzeća i jačanje prekograničnih veza u metalskoj industriji - EUMETAL 2" finansira Evropska unija u okviru IPA Programa prekogranične saradnje Srbija - BiH.\nUkupna vrijednost projekta je 365.432 eura, od čega je Evropska unija finansirala oko 83 posto (304.070,34 eura), a preostalih 17 posto (61.361,66 eura) finansiraju SERDA i RRA Zlatibor.\nObuka će biti održana u hotelu Terme na Ilidži, najavljeno je iz SERDA-e.


Kina će poslati Afganistanu hranu i vakcine protiv koronavirusa u vrijednosti od 31 milion dolara | Trend Radio Velika Kladuša\nKina će poslati Afganistanu hranu i vakcine protiv koronavirusa u vrijednosti od 31 milion dolara\nKina će poslati Afganistanu hranu, potrepštine za zimski period, lijekove i vakcine protiv koronavirusa u vrijednosti od 31 milion dolara, saopćilo je Ministarstvo vanjskih poslova Kine.\nHua Chunyin, glasnogovornica ministarstva, rekla je da je odluka donesena tokom prvog sastanka ministara vanjskih poslova zemalja koje graniče s Kinom i da će hitna pomoć biti upućena afganistanskom narodu.\nKineski ministar vanjskih poslova Wang Yi najavio je da će Kina donirati 3 miliona doza vakcine Afganistanu u prvoj turi.\nKineski lideri su više puta najavili da će podijeliti svoju vakcinu protiv koronavirusa, a naročito sa državama sa niskim prihodima, te da im je Afganistan prioritet u ovom momentu.\nWang je naglasio kako su Sjedinjene Američke Države i njihovi saveznici dužni pružiti ekonomsku i humanitarnu pomoć Afganistancima više nego bilo koja druga zemlja.\nTakođer je rekao da bi SAD trebale preuzeti odgovornost zbog toga što su se povukle i time dozvolile talibanima da preuzmu vlast.


Novogodišnja dekorativna rasveta poranila i u Borči - www.lobi-info.rs\nNovogodišnja dekorativna rasveta poranila i u Borči\nMarija K. 8. oktobra 2018., 11:13 4.8k Views 1 Komentar\nIako je gradska vlast naišla na ozbiljno negativne komentare kada je još u septembru počela da dekoriše glavni grad, sa radovima na postavljanju rasvete se nastavlja punom parom. Zato je ove godine novogodišnja rasveta poranila i u Borči.\nBeograd u novogodišnje osvetljenje ulaže oko dva miliona evra, što prema rečima ljudi iz vlasti, nije veliki novac, a predstavlja ulaganje koje donosi višestruke rezultate kroz prihode od turizma.\nU Borči se trenutno postavlja novogodišnja rasveta u ulici Bratstva i jedinstva, u blizini tržnog centra Shoppi. Nije nam poznato koje će još lokacije biti osvetljenje za novogodišnje praznike. Ono što je izvesno je da će rasveta zasijati od 01. novembra.\nPodsetimo, da je nedavno raspisan i tender za nabavku dodatnih ukrasa i da će ove godine biti okićeno oko 20 novih lokacija, uključujući i Mladenovac, Obrenovac, Barajevo, Surčinu, Grocku, Sopotu i Lazarevac.\nPrethodna objava Firentinska katedrala u holu osnovne škole „Stevan Sremac“\nSledeća objava Još 3 dana do otvaranja Lidla u Borči, evo šta vas očekuje\n8. oktobra 2018. at 15:28 Copy Link of a Comment\nKoji turizam u Borci? Aha, da vide ne asvaltirane ulice, divlja naselja, nelegalne zgrade bez parkinga, delove naselja bez kanalizacije, prikljucka za fiksni telefon, liniju 85 ciji se svaki treca polazak realizuje, prostor na kojem ce nekada u buducnosti biti izgradjen savremen dom zdravlja najavljen jos pre neku godinu, ocisceni kanali ali bezobrazna trska opet raste…. da, bas puno toga ima da se vidi lepog


Rešenja za Office štampu - Aigo\nPočetna Rešenja za Office štampu\nKompanija Aigo BS je razvila novi konsultativni proces za otkrivanje potencijala uštede i induvidualnih potreba poslovnog sistema nazvanim Optimizacija Štampe, koji smanjuje troškove štampe za 20-60%.\nAigo BS sistem Optimizacije stampe je logistički i holistički koncept koji ima za cilj isporuku pravog dokumenta na pravu lokaciju, u pravo vreme i pravoj osobi. Ovaj sistem kombinuje usluge konsaltinga, hardversko-softverske implementacije i operativni rad.\nKoncept optimizacije daje nekoliko osnovnih, ali i odlučujućih prednosti:\n• Potpuna transparentnost troškova\nTransparentnot troškova je moguća po svakom zaposlenom. Kao rezultat Optimizacije stampe, definisaćemo i pokazati trenutni potencijal dostupan Vašim postojećim i novim kopir aparatima, štampačima i fax uređajima. Na osnovu relevatnih podataka možemo ponuditi jedan ugovor i jednu cenu za sve sisteme, na mesečnom nivou. Ovakav način pojednostavljuje Vašu internu administraciju, postaje fleksibilan i upravljiv.\n• Integrisana hardversko-softverska rešenja\nNaša rešenja i predlozi ne prate samo najnovija dešavanja na polju hardvera. Ona, takođe, uključuju poboljšanja uz predloge sistemskih rešenja i aplikacije za kontrolu, povezivanje, arhiviranje, itd.\n• Efikasnost kancelarijskih procesa\nProveravamo da li su kancelarijski procesi u Vašoj kompaniji dovoljno efikasni. Da li su u sistemu prisutni lokalni/mrežni štampači, mogućnost centralizacije i efikasnog rukovođenja postojećom opremom, radi pojednostavljenja procesa.\n• Stalna daljinska kontrola\nKonstantan nadzor za sve mrežne i lokalne uredjaje u poslovnom sistemu.\nRedovni izveštaj menadžmentu i naši predlozi za dalja poboljšanja\n• Proaktivne usluge\nAutomatska isporuka potrošnog materijala, automatske servisne usluge i još mnogo toga\nBez troškova analiziramo trenutnu situaciju i prikupljamo sve informacije. Nakon detaljne analize prezentujemo ekspertizu o troškovima u Vašem sistemu povezanim sa upotrebom: štampača, kopir aparata i fax uređaja, procesima rada, kao i mogućnostima za integrisana hardversko-sofverska rešenja. Uz finalni izveštaj dostavljamo Vam i neobavezujući predlog jedinstvenog rešenja štampe, skrojenog po potrebama Vaše organizacije.


Mali: Napad na bazu UN, srpski vojnici na sigurnom - 28.11.2015, Sputnik Srbija\nNajmanje dva mirovnjaka i jedan civil su poginuli, a nekoliko osoba je ranjeno kada su naoružani napadači ispalili rakete na bazu snaga za održavanje mira... 28.11.2015, Sputnik Srbija\n13:20 28.11.2015 (Osveženo: 13:48 28.11.2015)\n© AP Photo / Heng SinithVojnici UN u Maliju\nNajmanje dva mirovnjaka i jedan civil su poginuli, a nekoliko osoba je ranjeno kada su naoružani napadači ispalili rakete na bazu snaga za održavanje mira Ujedinjenih nacija u Kidalu na severu Malija. Troje pripadnika Vojske Srbije koji su tamo angažovani u mirovnoj misiji su dobro i na sigurnom.\nOvo je za Večernje novosti rekao portparol Ministarstava odbrane i Vojske Srbije kapetan fregate Jovan Krivokapić.\n„Tročlani medicinski tim Vojske Srbije nije angažovan u misiji Ujedinjenih nacija čija je baza napadnuta, već su u misiji Evropske unije. Oni se nalaze na suprotnom delu Malija u odnosu na mesto napada“, rekao je Krivokapić.\nNapad na bazu, prema rečima portparola snaga Ujedinjenih nacija u Maliju (MINUSMA) Olivija Salgada, dogodio se oko četiri časa po srednjoevropskom vremenu, kada je četiri ili pet raketa pogodilo bazu.\nU opsadi hotela u Maliju 27 mrtvih\n20 Novembar 2015, 17:17\nFrancuski vojnici i snage Ujedinjenih nacija pokušavaju da stabilizuju bivšu francusku koloniju, gde su islamistički militantni 20. novembra napali hotel u prestonici Malija i ubili 20 ljudi.\nTri islamističke militantne grupe — Al Kaida u islamskom Magrebu, grupa El Murabitun, koja se od nje otcepila, i Oslobodilački front Masina (MLF) preuzeli su odgovornost za napad na hotel „Radison blu“.\nSeverni Mali je gotovo čitave 2012. godine bio pod okupacijom islamističkih boraca, među kojima su neki povezani sa Al Kaidom, a isterani su vojnom operacijom na čelu sa Francuskom, ali se nasilje nastavilo.\nDruge vlade zapadnoafričkih država se takođe bore protiv islamističkih militanata.\nBoko haram, vodeća teroristička grupacija u regionu, ove godine je proširila napade iz Nigerije na susedne države Niger, Kamerun i Čad, podseća britanska agencija.


TotalCar.rs » Dajmler ulaže 1,5 milijardi evra u proširenje kapaciteta\nDaimler, novo, ulaganje\n0 komentara 2875 pregleda\nIz kompanije Dajmler stigla je potvrda da je odlučeno da se započne sa proširenjem kapaciteta najveće fabrike ovog proizvođača u Zindelfingenu. Do 2020. godine, kompanija će uložiti oko 1,5 milijadi evra u završetak obimnog posla.\nOdluka je donešena posle dogovora sa radničkim sindikatima, koji su se sa poslodavcem složili oko fleksibilnijih uslova rada. Ovim dogovorom fabrika će raspolagati sa 100 miliona evra više u segmentu bolje raspodele rada u smenama, čime će se umnogome podići produktivnost.\nU okviru plana, izgradiće se novo postorojenje za izradu karoserija i logistički centar, kao i nova hala u kojoj će se sklapati buduća E-klasa. Fabrika, sa 22.000 zaposlenih, trenutno sklapa “S klasu” i “CLS”.\nJe li ovo najstrašniji put na svetu?\nPoništena odluka o bičevanju žene koja je vozila automobil\nGospođo, vreme je da vratite vozačku


PSŽ odlučio: Nejmar je bitniji od Mbapea! – Televizija srpske dijaspore\nPSŽ odlučio: Nejmar je bitniji od Mbapea!\nLeonardo i šeici presekli: Nejmarov potpis je važniji od Mbapeovog! To je signal za Real i Mesija… Jedna odluka PSŽ-a bi mogla da pokrene lančanu reakciju i stvori potpuno novu sliku izgleda klubova od leta…\nDolazak Maurisija Poketina na kormilo Pari Sen Žermena će donekle da promeni planove kluba na transfer pijaci u narednom periodu, ali suština ostaje ista – klub pod hitno želi da produži ugovor jednog od dvojice najboljih igrača u timu – Nejmara ili Kilijana Mbapea.\nPravo iz Madrida, odjeknula je bombastična informacija, da je sportski direktor Leonardo, na nagovor vlasnika iz Katara, presekao i doneo odluku da će se sav fokus usmeriti na produžetak saradnje sa Nejmarom, pre nego sa Mbapeom! Vest je iznenađujuća iz tog ugla da je Mbape jedan od najboljih, ako ne i najbolji francuski igrač u ovom trenutku, ali je ista i razumljiva, pošto je Nejmar raščistio sa sobom i rešio da ostane u Parizu, dok je Mbape već nekoliko puta odbio preko svojih zastupnika da sedne za pregovarački sto i razgovara o novom ugovoru, jer se odavno vrti priča da želi u Real Madrid i da bi ova godina mogla da bude prelomna za realizaciju tog posla.\nO tome se pisalo i u madridskim medijima proteklih dana, Florentino Peres i pored svih uvedenih mera štednje, namerava da od leta krene agresivno po Mbapeov potpis i tako nastavi sklapanje projekta Galaktikosi 3.0, o kome mašta još od transfera Kristijana Ronalda u Juventus.\nNejmar i Mbape imaju ugovore u PSŽ-u do juna 2022. godine, a kako su se okolnosti u klubu i razmišljanjima dvojice najboljih igrača promenile, tako je i Leonardo rešio da je prioritet juriti novi ugovor s Nejmarom. Brazilac se smatra i marketinški daleko isplativijim igračem od Mbapea u ovom trenutku, što takođe diktira poslovnu strategiju kluba, koji namerava da postane lider u svim aspektima.\nZanimljivo, Fudbalska opservatorija CIES je nedavno objavila podatak, da je Nejmarova tržišna vrednost pala na samo 32.000.000 evra, ali su stručnjaci iz tog centra objasnili da je to rezultat komplikovane formule, u koju su uključeni dužina trajanja preostalog ugovora i godine za koje se pretpostavlja da su mu ostale u vrhunskom fudbalu. U realnosti je ona i dalje iznad 222.000.000 evra, koliko je PSŽ platio leta 2017. godine i zauvek promenio fudbalski svet.\nMbape se u ovom trenutku kotira kao peti najvredniji fudbaler na toj listi, sa 149.400.000 evra tržišne vrednosti. I ta suma će rasti u narednom periodu, pošto Mbape ulazi u najbolje fudbalske godine. Odluka čelnika PSŽ-a da se fokusira na novi ugovor s Nejmarom, poslužiće kao signalna raketa za Real Madrid i namere Florentina Peresa da zaista ovog leta napravi dar-mar na fudbalskoj pijaci i kupi Francuza za velike pare. Isti potez PSŽ-a je viđen i kao dobra polazna tačka za Lionela Mesija, kada bude odlučivao gde će da nastavi karijeru.\nPodsetimo, Barselonina ikona je nedavno objavila da će na kraju sezone doneti odluku da li ostaje na stadionu Kamp Nou ili odlazi, na šta će veliki uticaj imati predstojeći predsednički izbori u klubu, zakazani za 24. januar. Poslednjih sedmica se provlači razmišljanje da je Mesiju sudbina da karijeru nastavi u Parizu, a pogotovo se isto intenziviralo od trenutka kada je Nejmar izjavio da hoće od ove godine ponovo da igra sa starim prijateljem u istom klubu. To sigurno neće biti Barselona, koja je u ogromnim finansijskim problemima, niti Brazilac više razmišlja o povratku u Kataloniju na taj način.\nU prevodu, jedna odluka PSŽ-a bi mogla da pokrene lančanu reakciju i stvori potpuno novu sliku izgleda klubova od leta. Videćemo samo šta će se zaista od svega desiti…\nbitnije jenejmarod Mbapeaodlučiopsz\nPriroda i temperatura: 2020. godina je bila najtoplija u Evropi ikada!\nMerkel: Uklanjanje Trampovog naloga na Tviteru je “problematično”\nKorona bukti, Nejmar se provodi! Velika žurka za Novu godinu!


ON SABOTIRA BEOGRAD - Radio televizija Pančevo\n6. aprila 2021. 6. aprila 2021. 0181\nNa teritoriji naše prestonice godinama unazad deluju razne ekstremne levičarske organizacije koje imaju zadatak da sabotiraju pojedinačne projekte od javnog značaja za grad Beograd. Jedna od poslednjih akcija, koje je ova organizacija sprovela u delo, bila je sabotaža izgradnje parka i parkinga na Zemunskom keju. Ovu akciju je osmislio i njome koordinisao jedan od istaknutijih članova ekstremne levičarske organizacije „Marks 21“, Marko Miletić. Pa da vidimo ko je Marko Miletić.\nMarko Miletić je jedan od istaknutijih članova organizacije „Marks 21“. Za zasluge u radu ove organizacije, Marko je nagrađen mestom glavnog urednika portala „Mašina“. Mesto glavnog urednika omogućilo mu je i kontrolu nad novcem koji ovaj portal dobija. Marko Miletić je na portalu „Mašina“ objavljivao tekstove protiv ulice Blagoja Jovovića, srpskog heroja koji je ubio ustaškog zločinca Antu Pavelića. Proteklih nedelja spomen ploča sa imenom Blagoja Jovovića više puta je bila uništavana od strane radikalnih levičara, a imajući u vidu da Marko inače živi u Zemunu, imamo razloga da verujemo da je on sa svojim saborcima iz organizacije „Marks 21“ bio umešan u uništavanje spomen ploče čoveka, koji je osvetio na stotine hiljada Srba ubijenih u NDH od strane ustaškog režima Ante Pavelića.\nOčigledno je da organizacija „Marks 21“ radi po instrukcijama stranih službi koje ne žele da se istina o Blagoju Jovoviću i genocidu nad srpskim narodom u Jesenovcu širi po Srbiji. Marko Miletić je sa ostalim članovima organizacije „Marks 21“ učestvovao i u nasilnim protestima u Beogradu. Takođe je i na portalu „Mašina“ zaposlio i svoju devojku Irenu Pejić, takođe članicu organizacije „Marks 21“.\nPoginule dve osobe u saobraćajnoj nesreći kod Glogonja\nSpomen knjiga poginulim Pančevcima Novice Dukadinovskog


Za kulturne manifestacije iz budžeta Banjaluke 190.000 KM - Istinito.com - Ne budi ovca!\nPočetna > Kultura > Za kulturne manifestacije iz budžeta Banjaluke 190.000 KM\n3. Decembra 2019. Istinito2583Leave a Comment on Za kulturne manifestacije iz budžeta Banjaluke 190.000 KM\n-U kalendar kulturnih manifestacija uvrštene su događaji kojima će biti pružena podrška na različite načine – od novčane, ustupanja prostora, pa do podrške prilikom promocije. Kroz ovaj kalendar, Grad će podržati brojne tradicionalne manifestacije, poput Kočićevog zbora, Dana Vlade Miloševića, Đurđevdanskog festivala dječije pjesme, Teatar festa, Noći muzeja i druge, a konačan spisak podržanih manifestacija biće poznat kada Skupština grada usvoji ovaj dokument – kaže Neven Stanić, načelnik Odjeljenja za kulturu, turizam i socijalnu politiku.\n-Naš prvi kriterijum je kvalitet i toga se strogo pridržavamo. Važno je da ti programi zadovoljavaju kulturne potrebe naših građana, a sa druge strane, nastojimo da organizacijom ovih manigfestacija privučemo i turiste. Istovremeno, važno je da zadržimo kontinuitet u realizaciji manifestacija međunarodnog karaktera poput festivala koji imaju takmičarski karakter i koji, kroz zdravu konkurenciju, svake godine donesu neki novi kulturno-umjetnički sadržaj – kazao je Stanić.\n-U februaru iduće godine, biće raspisan javni konkurs za sufinansiranje projekata kulturno-umjetničkog stvaralaštva i to su dodatna sredstva mimo kalendara kulturnih manifestacija. Takođe, u okviru programa „Proljeće u Banjaluci 2020“, biće raspisan javni poziv za izbor manifestacija/projekata koji će Grad sufinansirati i taj poziv bi trebalo da bude objavljen do kraja ove godine – naveo je Stanić.


UBRZANI MEĐUPALESTINSKI PREGOVORI U KAIRU - Vijesti - Index.hr\nUBRZANI MEĐUPALESTINSKI PREGOVORI U KAIRU\nnedjelja, 26.1.2003. 16:55\nEgipćani su u nedjelju ubrzali ritam međupalestinskih pregovora kojima je cilj proglašenje jednogodišnjeg jednostranog prekida vatre.\nNakon tri dana intenzivnih razgovora nikakav dogovor nije postignut i izaslanici sada rade na izradi kompromisnog sporazuma.\nDvanaest palestinsih frakcija u petak su otpočeli razgovore u Kairu, ali su militantni Hamas i Islamski džihad od samoga početka isticali kako nemaju namjeru pristati na egipatski prijedlog o jednogodišnjem prekidu vatre.\nČelnici frakcija počeli su u nedjelju sastavljati kompromisni dokument koji će biti objavljen u ponedjeljak. Prema izvorima, Palestinci će se obvezati na prekid vatre ako Izraelci obustave svoje vojne operacije u Gazi i Zapadnoj obali.


Tramp prebira imigrante, traži nadarene - Kineski Radio Internacional\nTramp prebira imigrante, traži nadarene\n2019-05-17 15:10:41 | CRI\nPredsednik SAD Donald Tramp predstavio je svoj imigracioni plan koji predviđa favorizovanje talentovanih, „briljantnih” imigranata s izraženim veštinama i znanjem.\nIzbegavajući oštru retoriku protiv ilegalnih imigranata koju je ranije koristio, Tramp je rekao da želi da omogući „najbriljantnijim” ljudima da žive u SAD kroz sistem koji nagrađuje talente i umne ljude.\nKazao je da postojeći imigracioni zakoni u SAD „diskriminišu genijalne i nadarene ljude” jer se najviše dozvola za useljavanje u SAD - „zelenih kartona” daje niskokvalifikovanim osobama sa niskim primanjima.\nPlan koji je predstavio zasniva se na zaslugama i predviđa poseban tretman za visokokvalifikovane radnike, prenosi Beta.\nPrema Trampovom planu, SAD bi i ubuduće dodeljivale isti broj „zelenih kartona” kao sada, ali bi znatno veći broj išao izuzetnim studentima, profesionalcima i visoko obrazovanim ljudima. Prema planu, u obzir će biti uzeti i faktori kao što su godine, znanje engleskog jezika i ponude za posao.\nZnatno manje „zelenih kartona” biće dodeljeno onima čiji su rođaci već u SAD.\nNa osnovu zasluga će biti dodeljeno 57 odsto „zelenih kartona”, za razliku od sadašnjih 12 odsto.


Beograd -- U Beogradu danas nestabilnije vreme. RHMZ najavljuje da se u narednom satu na severu Bačke i u delovima Beograda očekuju kratkotrajna kiša ili pljusak. Tokom dana se, kako se navodi, očekuje pretežno sunčano i toplo vreme, ali će uveče… »\nB92: Tokom dana sunčano, uveče moguće padavine\n"Ekstremno organizovana noć vandalizma u Švedskoj" VIDEO\nMaskirani mladi ljudi zapalili su nekoliko desetina automobila tokom noći u Švedskoj i bacali kamenice na policiju. To je izazvalo ljutitu reakciju švedskog premijera, koji je osudio to kao ekstremno organizovanu noć vandalizma. Prema rečima… »\nBeograd -- Direktor policije Vladimir Rebić sastao se sa svim načelnicima policijskih uprava. Na sastanku je razmatrana bezbednosna situacija sa posebnim osvrtom na paljenje automobila prethodnih dana, a Rebić je naložio da se počinioci što pre… »


SPORAZUMOM CRNE GORE I BIH O PRIVREMENOM ZAPOŠLJAVANJU DO SMANJENJA RADA NA CRNO\nPostizanje sporazuma o privremenom zapošljavanju između BiH i Crne Gore čiji je cilj regulisanje statusa sezonskih radnika, kao i smanjenje rada na crno inicijativa je koja je pokrenuta prilikom susreta ministra civilnih poslova BiH, Adila Osmanovića sa ambasadorom Crne Gore u toj zemlji Milanom Lakićem.\nTakođe, sporazum o socijalnom osiguranju dokument je na kojem eksperti iz Bosne i Hercegovine i Crne Gore rade duže vrijeme, te su ministar Osmanović i crnogorski ambasador Lakić izrazili očekivanje da će u najskorije vrijeme biti upućen u proceduru potpisivanja.\nIzraženo je očekivanje da će sva sporna pitanja biti riješena u interesu obije države, a na principu reciprociteta.\nOsmanović je naglasio da Bosna i Hercegovina slične sporazume ima sa ostalim državama bivše SFRJ, te da je zajednički interes da se riješe pitanja socijalnog, zdravstvenog, radnog statusa građana dvije zemlje.\nMinistar Osmanović i ambasador Lakić izrazili su i očekivanje da će biti završena procedura potpisivanja Sporazuma o granici između Bosne i Hercegovine i Crne Gore.\nBilateralna saradnja ocjenjena je dobrom i naglašeno je da je moguće dalje raditi na unapređenju odnosa u oblasti obrazovanja, sporta i kulture.


Aktivisti stranke “Druga Rusija” preuzeli odgovornost – Informer\nAktivisti neregistrovane stranke “Druga Rusija” preuzeli su odgovornost za incident ispred ambasade Srbije, na koju su u toku noći bacali boce sa crnom bojom, prenosi “Glas Rusije” na srpskom jeziku.\n“To je bila inicijativa naših moskovskih aktivista u znak protesta protiv hapšenja generala Ratka Mladića. Srpski narod je bratski narod. To nisu dejstva protiv zemlje, već protiv Vlade Srbije”, izjavio je danas za Interfaks Aleksandar Averin, predstavnik “Druge Rusije”.\nNa pitanje kako se on odnosi prema tome da aktiviste “Druge Rusije” mogu da optuže za ekstremizam, Averin je odgovorio da se nada da do toga neće doći samim tim što identitet konkretnih izvršilaca akcije nije poznat.\nStranku “Druga Rusija” predvodi Eduard Limonov.\nU ambasadi Srbije u Moskvi potvrdili su da je prošle noći diplomatska misija bila napadnuta od strane nepoznatih napadača, koji su bacali na nju boce sa crnom bojom.\n“Mogu samo da potvrdim da se to desilo”, izjavio je prvi savjetnih ambasade Boris Sekulić.\nPrema njegovim riječima, ambasada ne zna ko bi mogao da bude umiješan u taj incident, pošto se incident desio noću.\nDiplomata je istakao da su po svemu sudeći, zgradu diplomatske misije gađali bocama sa bojom preko ograde.\nTagsambasada rusija srbija\nRatko Mladić: “Svaka čast, našli ste onog koga ste tražili”


Izvor: SrbijaDanas.com, 30.Mar.2020, 11:49 (ažurirano 02.Apr.2020.)\nRadojičić je rekao da će Beograd morati da pripremi i druge sportske objekte.\nGradonačelnik Beograda Zoran Radojičić izrazio je danas bojazan da će Beogradski sajam biti nedovoljan za prijem pacijenata zaraženih korona virusom, koji imaju lakšu kliničku sliku.\nGradonačelnik je ponovo apelovao na građane da ostanu kod kuće jer, kako je rekao, socijalna izolcija smanjuje smrtnost od korona >> Pročitaj celu vest na sajtu SrbijaDanas.com << virusa najmanje na pola.\n- Nema opuštanja, jer sve loše poteze ne vidimo odmah, posledice su vidljive kasnije. Ovde se za sedam ili petnaest dana suočavamo sa posledicama - upozorio je Radojičić.\nOn je kazao da organizacija kol centara na opštinama za pomoć i podršku starijim sugrađanima dobro funkcioniše, da dnevno ima oko 1.000 poziva po jednoj opštini i dodao da među volonterima ima mnogo mladih ljudi.\nGrad Beograd je uveo drastične mere kada je ukinut gradski prevoz, čiji cilj je bio da se smanji cirkulacija stanovništa. Međutim, pored svih mera, neophodno je da grad funkcioniše na svom minimumu, tako da mnogo ljudi stoji iza toga da grad i dalje funkcioniše kao i sva gradska preduzeća koja...


Home / Sport / Nove medalje za džudiste\nU Sportskom centru “Ibar” u Kraljevu održano je regionalno Školsko prvenstvo za učenike osnovnih i srednjih škola u džudou. Iz Judo kluba Pirot učestvovala su četvorica takmicara u konkurenciji srednjih skola.\n*Veljko Tričković-Tehnička škola Pirot do 90 kg I mesto\n*Veljko Denčić-Gimnazija Pirot do 81 kg III mesto\n*Nikola Manić-Gimnazija Pirot do 81 kg III mesto\n*Aleksa Petrović-Ekonomska škola Pirot do 66 kg V mesto\nNikola,Veljko i Veljko su se plasirali na školsko prvenstvo Srbije koje će se sredine srede održati u Beogradu.\nTakođe ovog vikenda nas očekuje i veoma jak turnir u Nišu “Mladost Evrope” za poletarce, mladje i starije pionire. Na njemu će učestvovati sedmoro naših takmičara a medju njima četvoro koji će po prvi put učestovati na nekom zvaničnom takmicenju, kažu u ovom pirotskom klubu.\nZlato za Sofiju Jovičić, srebro za Minu Krstić.…\n← Previous Story Radnički igrao prijateljsku utakmicu sa Balkanskim iz Dimitrovgrada\nNext Story → Škola fudbala Gimnazijalac – pravo mesto za prve fudbalske korake


Budva Nova godina 2022 | Doček Nove godine Budva\nBudva Nova godina 2022 - Doček Nove godine i najveselija novogodišnja noć u prestonici ludog provoda Crne Gore, uz sjajnu prazničnu atmosferu i blagu klimu!\nBudva Nova godina u organizaciji Lider travel-a uključuju obilazak najvećih atrakcija grada, zanimljive izlete i jedinstven provod po kome se naša putovanja pamte. Odlična organizacija, stručni vodiči i detaljno razrađen plan i program putovanja, pružiće vam mogućnost da upoznate Budvu na najlepši način, u njenom prazničnom izdanju.\nNa samom vrhu stranice možete videti koji hoteli u Budvi se nalaze u našoj ponudi. Takođe možete videti cene naših aranžmana, i rezervisati novogodišnje putovanje u Budvu.\nKlikom na naziv smeštaja možete pogledati informacije i slike odabranog smeštaja i prema tome izabrati željeno Budva Nova godina 2022. putovanje za sebe, porodicu ili društvo. Takođe, u nastavku možete naći mnoštvo zanimljivih informacija o ovom gradu, a tu je i lista svih potencijalnih izleta.\n1. dan / Novi Sad/Beograd – Srbija – Crna Gora:\n5. dan / Srbija –Beograd/Novi Sad:


Održana prva edukacija 19 policijskih službenika_ca o zaštiti prava LGBT osoba u BiH – Sarajevski Otvoreni Centar\nPRAVA LGBTI OSOBA\nPravno savjetovanje i zastupanje\nRad sa zajednicom\nAktivnosti za zajednicu\nŽenska mreža BiH\nFeministička škola Žarana Papić\nNeko je rekao feminizam?\nInicijativa za monitoring evropskih integracija BIH\nZakon o zabrani diskriminacije\nStrategija za borbu protiv diskriminacije\nUniverzalni periodični pregled\nZakon o ombudsmenu za ljudska prava BiH\nEdicija BH politika\nOdržana prva edukacija 19 policijskih službenika_ca o zaštiti prava LGBT osoba u BiH\nSeptembar 26, 2013\nU okviru projekta Coming out! Zagovaranje i zaštita prava LGBT osoba, kojeg finansira Evropska unija, a implementira Fondacija Heinrich Böll, Ured za BiH zajedno s partnerskim organizacijama Sarajevskim otvorenim centrom i Fondacijom CURE, održana je prva obuka o krivičnim djelima počinjenim iz mržnje na osnovu seksualne orijentacije i rodnog identiteta za 19 policajaca_ki u zajednici Kantona Sarajevo. Obuka je održana 23. i 24. septembra 2013. u Konjicu, u hotelu Garden City.\nOva obuka je organizovana s ciljem senzibilizacije policijskih službenika_ca za probleme LGBT osoba i podizanje svijesti o potrebi pune implementacije nacionalnih i međunarodnih pravnih obaveza Bosne i Hercegovine, te nužnosti usvajanja neselektivnog pristupa u zaštiti ljudskih prava svih osoba, pa tako i lezbejki, gejeva, biseksualnih i transrodnih osoba u BiH.\nPrvi dan obuke je bio fokusiran na predavanja i praktične vježbe o terminologiji vezanoj za seksualnu orijentaciju i rodni identitet koja se koristi u domaćim pravnim propisima, a nakon toga i rad na razbijanju predrasuda i stereotipa prema LGBT osobama kroz otvorene i interaktivne metode – živu biblioteku i zidne novine, nakon kojih su slijedile interesantne rasprave i razgovor.\nDrugog dana obuke, nakon prezentacija usmjerenih na bolje upoznavanje sa karakteristikama zločina iz mržnje, konkretnim krivičnim djelima u FBiH motivisana predrasudom na osnovu seksualne orijentacije i rodnog identiteta, te smjernicama u postupanju sa žrtvama takvih zločina, učesnici_ce su mogli kroz praktične role play vježbe i rad u grupama vježbati predstavljene sadržaje, kako bi u budućnosti mogli lakše primjeniti stečeno znanje. S druge strane, interaktivnost treninga se ogleda i u činjenici da su i učesnici_ce podijelili_e svoja iskustva i prepreke s kojima se oni_e suočavaju u radu sa LGBT osobama, te su istakli značaj položaja tužilaštva u kvalificiranju počinjenih krivičnih djela.\nObuku su otvorili Emina Bošnjak, jedna od koordinatorica projekta Coming out! Zagovaranje i zaštita prava LGBT osoba, te inspektor Josip Bilandžija, iz Ureda policijskog komesara, Jedinice za profesionalne standarde, razvoj načela i zaštitu tajnih podataka. Pozdravne riječi su uputili i predstavnik i predstavnica kabineta Ministra unutrašnjih poslova Kantona Sarajevo: Mensur Bašić, i prof. dr. Hana Korač, koja je naglasila da krivična djela počinjena iz mržnje na osnovu seksualne orijentacije i rodnog identiteta, posebno u slučajevima koji uključuju nasilje, treba da imaju značajno mjesto u krivičnim istragama svih policijskih agencija. Policijski službenici MUP-a Kantona Sarajevo u obavljanju svakodnevnih poslova susreću se i sa krivičnim djelima koja su motivisana predrasudama prema određenoj populaciji i postupaju u skladu sa važećim propisima kao i međunarodnim propisima i dokumentima. Obaveza Bosne i Hercegovine i nižih nivoa vlasti, je da implementira Preporuku Vijeća Europe o mjerama borbe protiv diskriminacije zasnovane na seksualnoj orijentaciji i rodnom identitetu.\nFacilitatori_ke obuke su bili stručnjaci_kinje na polju zločina iz mržnje i ljudskih prava LGBT osoba i aktivisti_kinje za prava LGBT osoba iz regije i Bosne i Hercegovine: Saša Gavrić, Saša Bojanić, Sanja Juras, Vladana Vasić i Slobodanka Dekić.\nobukapolicijski sluzbeniciPrava LGBT osobaseptembar 2013zločin iz mržnje\nSarajevski otvoreni centar (SOC) zagovara puno poštivanje ljudskih prava i društvenu inkluziju LGBTI osoba i žena.


SOKOLAC: ZA MALIŠANE SA SEOSKOG PODRUČJA 350 PAKETIĆA\nSokolačko Udruženje "Sveti Vasilije Ostroški" podijeliće djeci u seoskim područjima 350 novogodišnjih paketića prikupljenih u humanitarnoj akciji, povodom pravoslavne Nove godine.\nPredsjednik ovog udruženja Dejan Elez rekao je Srni da je Djeda Mraz danas od kuće do kuće podijelo novogodišnje paketiće u Knežini, te da će u naredna dva dana na isti način biti podijeljeni i preostali paketići u drugim sokolačkim selima.\nOn je istakao da je ovo udruženje pokrenulo humanitarnu akciju "Pomoći može mlad i star, da svako dijete dobije dar" u kojoj su Sokočani donirali slatkiše za novogodišnje paketiće.\n"Odlučili smo da dolaskom Djeda Mraza u seosko područje novogodišnjim paketićima baš za pravoslavnu Novu godinu obradujemo mališane, uvjereni da oni ostaju uskraćeni za prazične aktivnosti koje se organizuju u gradskom naselju", rekao je Elez.\nOn je zahvalio sugrađanima koji su učestovali u ovoj humanitarnoj akciji i jednim malim gestom učinili veliku radost mališanima na selu.\nUdruženje "Sveti Vasilije Ostroški" osnovano je u avgustu 2019. godine u Sokocu, s ciljem duhovne obnove srpskog naroda, jačanja nacionalne svijesti, sabornosti i državotvornosti, te očuvanja vjerskog, kulturnog i istorijskog identiteta.


» Festival umetničke muzike “Constantinus” i ove godine uz podršku EU\nFestival umetničke muzike “Constantinus” i ove godine uz podršku EU\nDelegacija Evropske unije u Srbiji i EU info kutak Niš drugu godinu zaredom podržavaju festival umetničke muzike ,,Constantinus’’ koji se održava od 22. do 24. septembra u Sali Simfonijskog orkestra u Nišu. Publika će potpuno besplatno biti u prilici da uživa u pet koncerata klasične i džez muzike, najavili su organizatori na konferenciji za medije održanoj u EU info kutku u Nišu.\n,,Osmi po redu Constantinus otvaramo u petak od 20 sati memorijalnim koncertom u čast velikog srpskog kompozitora, violiniste i prvog profesora Muzičke akademije u Beogradu, Petra Stojanovića čime obeležavamo 140 godina od njegovog rođenja. Prvi put će publika biti u prilici da čuje njegove kompozicije koje ćemo izvesti ja na violini i pijanista Bojan Mladenović’’, najavio je direktor festivala Igor Aleksić. Iste večeri nastupiće i klavirski kvintet Altro senso koji čine članovi Beogradske filharmonije. U subotu od 18 časova u sali Simfonijskog orkestra u Nišu ljubiteljima muzike predstaviće se trinaestogodišnja violonistkinja Veronika Mona Bogić iz Beograda, ovogodišnja laureatkinja nagrade Constantinus koja se dodeljuje najperspektinijim mladim muzičarima mlađim od 18 godina, uz klavirsku pratnju Biserke Marković. Iste večeri od 21 sat nastupa Misty jazz kvintet u čast čuvenog niškog muzičara i profesora Bratislava Bate Anastasijevića, preminulog pre 25 godina.\nPoslednje večeri festivala od 18 sati nastupa laureat nagrade Constantinus iz 2012. godine, pijanista Vladimir Aćimović koji je, iako ima tek 15 godina stipendista Internacionalne muzičke akademije u Lihtenštajnu, a osvojio je i veliki broj prvih nagrada na takmičenjima u Srbiji, Makedoniji, Rumuniji, Bugarskoj, Italiji i Češkoj. ,,Od svih dosadašnjih priznanja najznačajnija mi je prva nagrada na takmičenju “Virtuosi per musica di pianoforte” u Češkoj. Ponosan sam i na svoj solistički nastup sa Predsedničkim orkestrom Ruske Federacije u moskovskom Kremlju’’, prisetio se 15-godišnji klavirski virtuoz. Poslednji će na festivalu nastupiti, u nedelju od 21 sat džez sastav Naiss blue koji će na ovom festivalu premijerno koncertno promovisati svoj drugi CD na kome se nalaze džez obrade filmske muzike Zorana Simjanovića. ,,Reč je o muzici iz čuvenih domaćih filmskih ostvarenja – Boško Buha, Maratonci trče počasni krug, Anđeo čuvar, Sabirni centar. CD je regionalna izdavačka kuća Menart pa ćemo imati odjeka i u komšiluku, a ova muzika je, svakako, bliska ljudima u regionu’’, istakao je osnivač Naiss blue sastava Marijan Cvetanović.\nOd samog osnivanja 2010. godine, festival Constantinus uživa podršku Grada Niša, a nadležni najavljuju i mogućnost da se ova manfestacija koja promoviše umetničku muziku uvrsti u kalendar gradskih manifestacija.\nKroz saradnju sa Delegacijom EU u Srbiji i EU info kutkom Niš, ,,Constantinus’’ će i nakon 24. septembra nastaviti svoj život. ,,Planiramo da u tri niške škole organizujemo koncerte na kojima će svirati muzičari koji su do sada nastupali u okviru Constantinusa. Koncert će biti namenjem mlađim osnovcima u cilju popularizacije klasične muzike’’, najavila je Marija Marinković iz niškog EU info kutka.\nRadionica „Export to EU“


Uspešno održan turnir u malom fudbalu\nPozivu na naš turnir odazvalo se je 9 ekipa: pored domače ekipe SKD Sloga tu su bile ekipe srpskih društava Vuk Karadžić iz Trsta, Sloga iz Udina, KD Brdo iz Kranja, dve ekipe Ohriski Biseri iz okoline Nove Gorice i ekipe Zeus, Barabe i Jungle Team. Ekipe smo podelili u tri grupe, gde su igrale međusobno, da bi u četvrtfinale prošlo osam ekipa. U toj fazi takmičenja, otpala je samo ekipa Sloga iz Udina.\nČetiri meča u nastavku donela su polufinalne parove a to su bili: ekipa Zeus protiv ekipe SKD Sloga i ekipa Barabe protiv ekipe Ohridski Biseri 1. Obe polufinalne utakmice završile su nedlučenim rezultatom 1:1, pa su penali odlučivali, ko če nastaviti boj za največi pehar. Više sreče imale su ekipe Zeus i Ohridski Biseri 1, koje su u nastavku odigrale finalnu utakmicu. Pre toga je u boju za treče mesto ekipa SKD Sloga pobedila ekipu Baraba posle izvođenja penala.\nFinalna utakmica odigrana je u pravom sportskom duhu, odlučile su nijanse, u kojima je ekipa Zeus morala da prizna premoč ekipi Ohridski Biseri 1. Makedosnka ekipa je posle dugogodišnjeg učestvovanja na našem turniru po prvi puta podigla pehar za prvo mesto i to zasluženo.\nPored turnir u malom fudbalu održali smo i tradicionalno takmičenje u skoku u dalj i bacanju kamena sa ramena. U prvoj kategoriji najdalje je skočijo Zoran Stojanović, dok su drugo i treče mesto osvojili Žarko Debeljak i naš predsednik Mičo Jačimović. U takmičenju bacanje kamena sa ramena zlatnu medalju osvojijo je Živojin Plakalović, srebrenu Aleksandar Savić, a bronzanu dugogodišnji član našeg društva Dušan Novaković.\nPosle podele pehara najboljem golmanu turnira, kojim je prozvan Denis Dobrnjić iz ekipe Zeus, najboljem igraću, Dejanu Angovu iz prvo plasirane ekipe, i najboljim ekipama, dešavanje se je nastavilo uz muziku, igru, jelo i piće do kasnih večernih sati.


Cvijanović: Srpska uspjela da sačuva radna mjesta - Glas Srpske\nSrna 20.10.2020 16:15\nKOZARSKA DUBICA - Predsjednik Republike Srpske Željka Cvijanović izjavila je danas da je vlast Srpske tokom pandemije virusa korona uspjela da interveniše prema privredi i sačuva radna mjesta, te da će privrednici imati podršku institucija i u narednom periodu.\n“Ima mnogo stvari koje pokazuju da naša privreda može da opstane i da je važno da imamo dobru saradnju sa našim privrednicima. Sigurna sam da će naši privrednici imati podršku institucija u narednom periodu”, rekla je Cvijanovićeva nakon posjete preduzeću “Agroflora” u Kozarskoj Dubici.\n“Znam koliko su oni važni i za opstanak naše privrede i da postoji dobra komunikacija sa institucijama na lokalnom i republičkom nivou”, dodala je Cvijanovićeva.\nOna je ocijenila da je ohrabrujuće da je preduzeće “Agroflora” tokom kriznog perioda pandemije virusa korona zadržalo broj radnika, sve poslovne aktivnosti, te da ima namjeru da proširuje svoju djelatnost i povećava broj radnika.\nCvijanovićeva je navela da je indormisana da u tom preduzeću rade i ljudi koji su prethodnih godina radili u Sloveniji, a koji su željeli da se vrate i dobili su siguran posao u ovoj fabrici.\n“Sarađivaćemo jer ovo je dobro i perspektivno mjesto i ono svakako znači mnogo za Dubicu, ali i za ukupnu privrednu sliku u Republici Srpskoj. Zadovoljna sam što vidim ovu posvećenost, predanost i namjeru da se predano radi u narednom periodu kako bi broj radnika bio veći. To će se sigurno desiti veoma brzo”, zaključila je Cvijanovićeva.\nNačelnik opštine Kozarska Dubica Radenko Reljić rekao je da kompanija “Agroflora” uspješno posluje u Kozarskoj Dubici, zapošljava više od stotinu radnika i svoje proizvode izvozi širom svijeta.\n“Raduje me informacija da je Agroflora u pregovorima sa kompanijom Cepter u vezi kupovine nekadašnje Drvne industrije Kozara u Kozarskoj Dubici, čime će se otvoriti nova radna mjesta i zaposliti više od 45 radnika”, rekao je Reljić.\nOn je naglasio da je ovo preduzeće opština Kozarska Dubica pomagala u skladu sa svojim mogućnostima, te će u iznosu od 1.000 KM podržati nova zapošljavanja u “Agroflori”.\n“Moramo se oslanjati na domaće privrednike, domaće resurse i ljude koji poznaju naše propise i tržište. To je svakako budućnost razvoja Republike Srpske, pa i Kozarske Dubice”, naglasio je Reljić.\nVlasnik preduzeća “Agroflora” Zoran Subotić izjavio je da ovo preduzeće, koje zapošljava 105 radnika, uvijek ima podršku rukovodstva Srpske.\n“Većih problema u poslovanju nema, ali smo razgovarali o našem poslovanju i planovima”, rekao je Subotić.\n“Poslujemo pozitivno, a mali zastoj smo imali u martu, više zato što smo se plašili kako će se stanje odvijati dalje”, rekao je Subotić i dodao da je “Agroflora” u zavšnoj fazi razgovora sa kompanijom “Cepter” od koje želi da kupi preduzeće “Kozara drvo”.\nKompanija “Agroflora” u Kozarskoj Dubici posluje od 1996. godine, a osnovna djelatnost ove firme je finalizacija u primarnoj preradi drveta.


RTS :: Peking, smena generacija na vrhu\nSvet Peking, smena generacija na vrhu\nnedelja, 04. nov 2012, 19:30 -> 20:15\nPeking, smena generacija na vrhu\nOsamnaesti kongres Komunističke partije Kine počinje u četvrtak, a na njemu će doći do smene generacija partijskog i državnog rukovodstva. S obzirom na globalnu ulogu Kine kao političke, vojne, a iznad svega ekonomske sile, svet sa nestrpljenjem čeka da vidi ko će je i kojim putem voditi narednih deset godina.\nPut kojim je, pre skoro 35 godina, tadašnji lider Deng Sjaoping poveo Kinu, bio je put ka jednom od najvećih ekonomskih uspeha u istoriji čovečanstva.\nKineska ekonomija postala je druga po moći na svetu, a sledećih deset godina, mogla bi da ugrozi i dosad neprikosnoveno mesto Amerike kao najmoćnije.\nMeđutim, ekonomski rast već dve godine usporava i, od početka jula do kraja septembra, bio je 7,4 odsto. Da bi kineski ekonomski model ostao uspešan, novo rukovodstvo mora da ga, na izvestan način, promeni, kažu poznavaoci.\nRukovodilac Centra za studije Azije i Dalekog istoka Fakulteta političkih nauka profesor Dragana Mitrović kaže da je svakako prioritet da se smanji udeo državnih investicija kao pokretača rasta i razvoja.\nKineski ekonomski model stvara društvo nejednakosti, jer je razlika između bogatih i siromašnih najveća u Aziji. Time se rizikuje napetost u društvu i pred novim liderima je zadatak da održe socijalni mir.\nKsijao Geng sa Instituta Fung Global Hong Kong ocenjuje da kineska vlada mora da misli o tome kako će da održi mir, jer narod, putem interneta vrlo dobro zna kako se živi van Kine.\nIako se zna da će, gotovo izvesno, najviše mesto u partiji, a onda i u državi, preuzeti pedesetosmogodišnji Si Đinping, ko će mu praviti društvo u vrhu biće obelodanjeno tek na kongresu.\nSastav Stalnog komiteta važan je za put kojim će Kina dalje ići, jer odluke donosi konsenzusom.\n"Lista je sastavljena od proverenih, perspektivnih i, u dosadašnjoj praksi, potvrđeno sposobnih kadrova koji su obavljali niz najviših dužnosti u različitim kineskim provincijama", objašnjava profesorka Mitrović.\nKina svoj rast zove "miroljubivim" da bi susedima dala do znanja da je ekonomska moć neće pretvoriti u nasilnika.\nIpak, kineska armija je najveća na svetu sa tri miliona vojnika, a sve veći vojni budžet daje joj mogućnost primene najnovije tehnologije u naoružanju.\nDžozef Čeng sa Gradskog univerziteta Hong Konga ocenjuje da je kineskom rukovodstvu veoma važno da zemlja bude prihvaćena kao velika sila i da ima veći uticaj u međunarodnoj zajednici, ali nipošto kroz vojni sukob.\n"Rastu, međutim, napetosti između Kine i nekih njenih suseda zbog teritorijalnih sporova", upozorava Čeng.\nI kineska armija je, uoči kongresa, dobila novo rukovodstvo, koje će, slažu se poznavaoci, zadržati veliki uticaj armije u partiji.\nKomunistička partija Kine je najveća politička organizacija u svetu sa oko 82 miliona članova.\n(ponedeljak, 05. nov 2012, 14:53) - Voroncov [neregistrovani]\nU Kini je uvek bilo više partija samo su one sićušne i praktično beznačajne.\n(ponedeljak, 05. nov 2012, 14:43) - anonymous [neregistrovani]\nMoze neko o njima da misli lose ali kongresi komunista zaista mocno deluju...\n(ponedeljak, 05. nov 2012, 10:57) - anonymous [neregistrovani]\nAmericka i Japanka industrija\nsu odavno "tamo negde". Radna snaga malo kosta, znate li to...\nDraga moja profesorko??!??\nGramatiku u ruke.\n(ponedeljak, 05. nov 2012, 10:22) - anonymous [neregistrovani]\nknjigu u sake\naha... a pogotovo americka i japanska privreda je pod uticajem drzave... komunisticka logika...\n(ponedeljak, 05. nov 2012, 07:56) - zarije [neregistrovani]\nDraga moja profesorko,\nnigde nije bilo velikog privrednog rasta bez drzavnog uticaja, gde god su samostalni pojedinci vodili glavnu rec, tu se sve svodilo na pljacku i smanjenje privrednog rasta, knjigu u ruke ponovo.\n(ponedeljak, 05. nov 2012, 01:22) - anonymous [neregistrovani]\nKomunisticka partija Kine nije politicka partija,posto ne dozvoljava visepartijski zivot i toj drzavi. Znaci ne postoji ni politicki zivot.Fudbal imamo samo ako postoje najmanje dva tima. Ako poostoji smao jedan,nema fudbalske igre...\nDan posle presude Šovinu, policajci ubili Afroamerikanca u Severnoj Karolini\nMeksiko, narko-karteli dronovima s eksplozivom napali vojsku i policiju\nIzrael, eksplozija u fabrici raketnih motora\n11° C 7° C 5° C 6° C 8° C -2° C


Baca pare: Ministarka zdravlja daje strancima 3,5 miliona evra samo za nadzor rekonstrukcije centara\nGrađevinsko-projektna kompanija “Mace” (Mejs) dobila je posao stručnog nadzora i rukovođenja rekonstrukcijom četiri klinička centra u Srbiji. Taj posao vredi 3,5 miliona evra koja će biti plaćena u naredne četiri godine, saznaje “Blic”.\nTaj iznos je skoro tri puta veći nego što bi koštao kada bi ga radilo dvadesetak ljudi iz rasformirane Jedinice za implementaciju projekata pri Ministarstvu zdravlja, a za koji se godišnje izdvajalo oko 250.000 evra.\nOva Jedinica prethodno je radila na rekonstrukciji 20 bolnica po Srbiji, ali je rasformirana krajem 2011. jer za njen rad “nije sprovedena javna nabavka”. Ona je tokom 2012. ponovo formirana, s tim da ovog puta u njoj nije bilo nijednog inženjera. Međutim, po dolasku na mesto ministra zdravlja, Slavica Đukić Dejanović ubrzo raspušta Jedinicu i raspisuje tender za kompaniju koja će praktično raditi poslove koji su do tada bili povereni Jedinici.\n- Na tender se javio samo “Mejs”, jer niko drugi nije ni mogao da ispuni uslove. Jedan od njih je, na primer, bio da je firma već vodila dva posla od po 20 miliona evra koje je finansirala Vlada Srbije. Zanimljivo je da među kriterijumima nije traženo iskustvo u rekonstrukciji i izgradnji bolnica - priča izvor “Blica”.\nKako navodi, “Mejs” će za poslove na rekonstrukciji dobiti oko 380 miliona dinara za četiri godine (oko 3,5 miliona evra, odnosno oko 870.000 evra godišnje), dok je Jedinica za implementaciju projekata od 20 ljudi godišnje koštala oko 250.000 evra bruto i bez problema iste te poslove mogla da obavlja, tim pre što je već imala iskustva sa rekonstrukcijom 20 bolnica po Srbiji.\n- “Mejs”, inače, nema iskustva u poslovima izgradnje i rekonstrukcije bolnica. To su specifičniji poslovi u odnosu na običnu rekonstrukciju jer, između ostalog, treba u isto vreme organizovati i radove, ali da se bolnica tokom njih ne zatvara. Specifičan je posao i kada su u pitanju materijali s kojima se radi, jer nisu uobičajeni - navodi naš izvor.\nOn kaže i da su još pre raspisivanja tendera inženjeri “Mejsa” dolazili u Ministarstvo i imali sastanke sa projektantima i tehničkom kontrolom za projekte u ova četiri klinička centra.\nDo zaključenja ovog broja u Ministarstvu zdravlja “Blic” nije uspeo da dobije odgovore u vezi sa rekonstrukcijom kliničkih centara, kako je i kada izabrana kompanija “Mejs”, za koje je poslove zadužena i koliko će oni koštati, zašto je raspuštena Jedinica za implementaciju projekata.\nPlanirao etničko čišćenje u BiH\nRadovan Karadžić (63), bivši predsednik Republike Srpske, optužen je pred Međunarodnim sudom u Hagu za ratne zločine počinjene u BiH od 1. jula 1991. do 30. novembra 1995. godine, i na teret mu se stavlja da je planirao zločine, kao i da je znao za njih, a da ništa nije preduzeo da ih spreči.


Predsednik SAD Donald Tramp nakon potpisivanja memoranduma o povlačenju iz nuklearnog sporazuma sa Iranom, 9. maj 2018.\nAmerički predsednik Donald Tramp upozorio je u sredu Iran da će se suočiti sa "veoma ozbiljnim posledicama" ako počne da razvija nuklearno oružje u svetlu povlačenja SAD iz nuklearnog sporazuma.\nTramp je u kratkom obraćanju u Beloj kući rekao da će Sjedinjene Države "veoma brzo" ponovo uvesti ekonomske sankcije Iranu da bi pokušale da primoraju tu zemlju da pregovara o novim uslovima sporazuma, o balističkim testovima i vojnim aktivnostima u Siriji, Jemenu i drugim delovima Bliskoh istoka.\nPredsednik Donald Tramp govori u Beloj kući, 9. maj 2018.\nAmerički lider optužio je Iran za stvaranje "haosa i smrti" u regionu.\n"Postići ćemo veoma dobar sporazum ili ga neće biti", poručio je Tramp.\nPet svetskih sila, potpisnica nuklearnog sporazuma sa Iranom, prethodno su podržale dogovor.\nNemačka kancelarka Angela Merkel ocenila je da je američko povlačenje "za žaljenje" i da će Berlin "pokušati da uradi sve da bi Iran takođe ispunio svoje obaveze u budućnosti".\nMerkel je poručila da Trampova odluka "još jednom pokazuje da će Evropa snositi veću odgovornost, u spoljnoj politici, obezbeđivanju mira i pronalaženju političkih rešenja".\nBritanski šef diplomatije Boris Džonson pozvao je Sjedinjene Države da "izbegavaju preduzimanje poteza koji bi sprečili ostale strane da nastave da poštuju sporazum", za koji je ocenio da je "ključan" za britansku nacionalnu bezbednost.\nKremlj je saopštio da je ruski predsednik Vladimir Putin izrazio "duboku zabrinutost zbog Trampove odluke i još jednom naglasio važnost dokumenta", koji su takođe podržale Francuska i Kina.\nSekretar za odbranu Džim Matis rekao je na pretresu u Kongresu da će Sjedinjene Države "nastaviti da sarađuju sa svojim saveznicima i partnerima da bi osigurale da Iran nikada ne razvije nuklearno oružje, i da će raditi sa ostalima da reši problem iranskog štetnog uticaja".\nŠef Međunarodne agencija za atomsku energiju u sredu je rekao da IAEA može da potvrdi da Iran "ispunjava obaveze povezane sa nuklearnim programom".\nTrampov potez podržali su izraelski premijer Benjamin Netanjahu i pojedine arapske zemlje, među kojima Ujedinjeni Arapski Emirati, Bahrein i Saudijska Arabija.\nIranski poslanici pale američke zastave\nIranski vrhovni lider, Ajatola Ali Hamenei, poručio je Trampu "da ne može ništa da uradi" i optužio ga za "više od 10 laži", tokom objave odluke da se SAD povlače iz sporazuma.\nLider iranske Revolucionarne garde, general Mohamed Ali Džafari, rekao je da odluka o povlačenju pokazuje da se Sjedinjenim Državama ne može verovati.\nZamenik pomoćnika američkog državnog sekretara za Irak i Iran, Endrju Pek rekao je za CNN da Trampova administracija veruje da, povlačenjem iz nuklearnog sporazuma, Sjedinjene Države mogu da imaju bolju sveobuhvatnu kontrolu iranskih balističkih testova i vojnih aktivnosti u Siriji, Jemenu i drugim mestima na Bliskom istoku, kroz nove pregovore sa Teheranom.\nDodao je da Vašington veruje da će ekonomske sankcije, koje SAD planiraju ponovo da uvedu Iranu, primorati tu zemlju da ponovo počne nuklearne pregovore o svom nuklearnom programu i drugim vojnim pitanjima.


Na dvije lokacije pronađena minsko-eksplozivna sredstva\nObjavljeno: 12 oktobar 2017 . u kategoriji Hercegovina\nPolicijska uprava Trebinje i Uprava za borbu protiv terorizma i ekstremizma MUP-a RS su nastavljajući aktivnosti na sprečavanju nelegalnog prometa i posjedovanja oružja i minsko-eksplozivnih sredstava izvršili pretrese kuća i pomoćnih prostorija na dvije lokacije na teritoriji koju operativno pokriva, u Opštini Gacko i Bileća.\nPolicijski službenici Policijske uprave Trebinje i Uprave za borbu protiv terorizma i ekstremizma MUP-a RS su u Opštini Gacko, u mjesnoj zajednici Borač, izvršili pretres kuće i pomoćnih prostorija koju koristi lice inicijala H.D. kojom prilikom je uz potvrdu o privremeno oduzetim predmetima oduzeto 45 metaka različitog kalibra.\nNakon konsultacija sa dežurnim tužiocem Okružnog javnog tužilaštva u Trebinju, protiv navedenog lica će biti dostavljen izvještaj o počinjenom krivičnom djelu „Nedozvoljena proizvodnja i promet oružja ili eksplozivnih materija“.\nTamindžija: Pokrenuli smo istorijske projekte u...\nU fizičkom napadu jedno lice zadobilo...\nVečeras u "Apostrofu" nosioci listi za...\nVlada za izgradnju saobraćajnice obezbijedila...\nBilećanin prevaren prilikom kupovine preko...